Ferieminder bragt ind i eget køkken: Bacalao - spansk torsk - Kale and tell\nJeg har fundet nogle gamle feriebilleder med klipfisk. I Barcelona fik jeg tostada (bruschetta) med sprød, paneret bacalao (til venstre). I Firenze fik jeg baccala i tomat med masser af god olivenolie dryppet over (øverst til højre), og i Las Palmas spiste jeg paella med bacalao og grønne asparges.\nJeg blev ivrig og glad, da jeg så klipfisk i det lokale supermarked her i Brooklyn. Det viser sig, at man også spiser masser af bacalao i Caribien og Latinamerika, hvor en del af kvarterets beboere kommer fra. Jeg har aldrig set klipfisk i Danmark, men Google fortæller mig, at det kan bestilles hos gode fiskehandlere.\nDen saltede, tørrede torsk ændrer konsistens og bliver meget fast og kødagtig. Det er en helt anden oplevelse end fersk torsk. Fisken skal udvandes for at fjerne det meste af saltet. Ellers er den uspiselig.\nTilfældigvis læste jeg en kort artikel, Salt Cod with an Iberian Point of View, og opskrift i The New York Times, lige da jeg havde opdaget, at jeg nemt kunne købe det. Jeg lod mig inspirere til at lave denne spanske bacalao con tomate, klipfisk i tomat med masser af smag. Spinat dryppet med god olivenolie er passende tilbehør til den fyldige gryderet.\nJeg var lige ved at miste modet undervejs, da jeg udblødte klipfisken, for det lugter altså lidt, men det færdige resultat blev rigtig godt og delikat, synes jeg.\nHvis du synes, at det er alt for besværligt at fremskaffe klipfisk, så spring denne opskrift over, men tag den som opfordring til at prøve at lave noget nyt og fremmedartet, som du engang kom til at holde af, da du fik det på en ferie.\nBacalao - spansk torsk i tomat med kikærter\nDen effektive arbejdstid er ikke så lang, men man skal starte minimum 10 timer før spisetid med at udvande den saltede klipfisk og iblødsætte kikærterne. Jeg foretrækker at starte aftenen før.\nKlipfisk - start minimum 10 timer før spisetid\nKikærter - start minimum 10 timer før spisetid\n250 g kikærter tørrede\nBacalao i tomat med kikærter og grøntsager\n325 g løg finthakket\n80 g gulerod i små tern\n4 store fed hvidløg finthakkede\n2 dåser (à 400 g) hakkede tomater eller blendede tomater på dåse\n250 g kartofler kogefaste, i små tern à 1-1½ cm på hver led\n200 g rød peberfrugt i mundrette stykker\n60 g kapers incl. lagen, grofthakkede\n1 bundt frisk koriander stilkene finthakkede, bladene grofthakkede\nUdvanding af saltet torsk\nLæg klipfisken i en stor boks med låg og hæld rigeligt koldt vand over. Sæt boksen i køleskabet i 8-12 timer. Skift vandet et par gange undervejs, så saltkoncentrationen bliver lavere og lavere og saltet trækkes ud af fisken. (Hvis det er mest praktisk, kan man udvande klipfisken 1-2 døgn i forvejen, dræne den og opbevare den tætlukket i køleskabet i op til to dage inden yderligere tilberedning. Saltningen har gjort, at fisken ikke fordærves hurtigt.) Skær den udvandede fisk i stykker på ca. 2x2 cm.\nKikærter, iblødsætning og kogning\nKom kikærterne i en stor skål, hæld koldt vand over, så det står 5-10 cm over kikærterne, og stil skålen i køleskabet i minimum 8 timer og op til 1 døgn.\nDræn de udblødte kikærter og smid vandet væk. Kom kikærterne i en gryde sammen med løg stukket med hele nelliker, bouillonterning og vand, så det står et par centimeter over kikærterne. Bring gryden i kog, fjern skum og lad kikærterne simre, indtil de er møre, men ikke udkogte, ca. 40-45 minutter.\nKogevandet skal bruges igen, så dræn kikærterne over en skål, kassér løg og krydderier og stil kikærterne til side. (Dette kan gøres op til et døgn før servering, hvis de kogte kikærter opbevares i køleskabet). Hæld kogevandet tilbage i gryden og kog det ind til cirka det halve, så den gode smag fortættes yderligere. Stil til side (evt. i køleskabet til næste dag).\nBacalao i tomat\nSteg de hakkede løg i olivenolie i en stor, god gryde eller sauterpande med låg, indtil løgene er bløde. Tilsæt hakkede gulerødder og hvidløg undervejs og steg med det sidste af tiden. Tilsæt røget paparika og tomatkoncentrat og steg yderligere et par minutter. Hæld hvidvin på og kog op, så de gode, mørke smage på bunde af gryden frigives og alkoholen fordamper.\nBlend dåsetomaterne jævne (nemmest med en stavblender) og kom dem i gryden. Tilsæt kartoffeltern og laurbærblade. Justér konsistensen med noget af kogevandet fra kikærterne; det skal være en tyk sovs, ikke synd som vand. Kog op og lad det simre 10 minutter.\nLæg ternene af udvandet klipfisk i en beholder, som kan tåle kogende væske. Skovl tomatsovs fra gryden over fisken, så det dækker, mens du forsøger at undgå at få grøntsager med. Lad den brandvarme væske tilberede fisken ved at lade det henstå i 10 minutter. Pas på, at resten af tomatsovsen ikke brænder på imens; skru helt ned og lad det simre med jævnlig omrøring.\nHæld klipfisk og tomatsovs tilbage i gryden. Tilsæt hakkede kapers, rød peberfrugt og kogte kikærter. Tilsæt eventuelt mere kikærtekogevand, hvis det virker for tørt. Bring det hele i kog og lad det koge et par minutter, så alt bliver gennemvarmt. Smag til med salt og kværnet peber. Tjek at kartoflerne er møre. Tag eventuelle portioner fra, som skal gemmes i køleskab eller fryser. Vend hakket koriander i resten og servér i skåle med spinaten (se nedenfor).\nSpinat med olivenolie\nDamp spinaten. Jeg bruger gerne frosset spinat, som jeg tilbereder tildækket i mikroovnen, indtil det er optøet og brandvarmt helt igennem. Drys salt over og dryp med god olivenolie. Vend rundt og servér til gryderetten.\nGryderetten kan fryses, hvis man lader være med at tilsætte frisk koriander før frysning.\n24. maj 2015 Tina\tPosted in Gryderet\tTagged Fisk, Hvidløg, Kartoffel, Linser + Bønner + Kikærter, Løg, Peberfrugt, Spinat, Tomat\tPost Permalink\n← Den søde tand på oplevelse i USA\n7 tips til rabarber i det salte køkken →


San Giacomo Central Apartment i Bellagio til Bedste Pris-garanti | Agoda.com\nPiazza Chiesa, 4, Bellagio, Bellagio, Italien, 22021 - Se på kort\nMere om San Giacomo Central Apartment\nUanset om du er turist eller forretningsrejsende, så er San Giacomo Central Apartment et fantastisk overnatningsvalg, når du skal besøge Bellagio. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNyd et væld af uforlignelige servicetilbud og bekvemmeligheder på dette hotel i Bellagio. For gæsternes velbefindende tilbyder hotellet parkering, familieværelse.\nAlle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. San Giacomo Central Apartment er det eneste sted, du behøver, når du søger kvalitetsindkvartering i Bellagio.


Beredskabet i Vordingborg – BeredskabsInfo\nForsidenBeredskabet i Vordingborg\nNyheder om det samlede beredskab i Vordingborg, bestående af Falck og Midt- og Sydsjællands Brand & Rednings brandstation (tidligere Vordingborg Redningsberedskab).\nIngen privatisering af brandvæsen i Vordingborg\n13. november 2007 Patrick Larsen\nBrandfolkene på Vordingborg brandstation ånder lettet op. Efter et møde i beredskabskommissionen kunne borgmester og kommissionsformand Henrik Holmer nemlig fortælle, at det kommunale brandvæsen skal bevares – i hvert fald hvis det står til beredskabskommissionen. “Vi sad ude i værkstedet og drak sodavand og spiste ristede pølser, da vi fik beskeden. Den blev modtaget med stor lettelse”, fortæller Michael Larsen, der er tillidsmand for de deltidsansatte brandfolk på Vordingborg brandstation.\n23. oktober 2007 Patrick Larsen


Livet på Vestegnen: Nyt i skabet (på badeværelset)\nJeg har fået en ny deodorant. Efter at jeg et stykke tid har været glad for Rudolph Care deo roll-on, så har jeg skiftet til en fast deo. Grunden til det er faktisk, at jeg er begyndt at svede mere. Det er underligt, for jeg har aldrig været sådan én, der svedte meget.\nDet sidste års tid har jeg dog bemærket, at jeg til tider sveder ret meget. Jeg mistænker en igangsættelse af overgangsalderen. Så nu skal der lidt skrappere midler til, så jeg ikke lugter.\nUd over lugt så hjælper en god deo jo også til, at mit tøj kan bruges flere gange, før det skal vaskes (altså ikke undertøj og strømper, men kjoler, bukser og bluser). Jeg bruger meget at lufte tøjet efter brug og så bruge det igen. Dermed sparer jeg også miljøet for hyppig tøjvask.\nSå jeg har købt en Aurelia Botanical Cream Deo og har brugt den i over én måned nu. Den er god! Den minder lidt om en salve og jeg bruger en størrelse på ca. en fingerspids. Jeg fordeler det mellem begge armhuler, så der er virkelig til mange måneders brug i denne.\nDe første gange er det lidt underligt at skulle putte fingre ned i salven og smøre det ud. Men det er en hurtig tilvænning og nu tænker jeg faktisk ikke over det mere. Jeg er glad for deodoranten, selv om der vist er delte meninger om produktet og dets effektivitet. Jeg oplever i hvert fald, at jeg sjældnere lugter af sved og det er jo ligesom hele pointen med produktet.\nIndsendt af Birgitte B kl. 10.34\nRikke fra Rosetid.dk 24. marts 2019 kl. 07.34\nDet er skønt, når man finder sådan et produkt, der bare virker lige efter hensigten. Jeg lufter også mit tøj, så jeg sparer en vask. Det synes jeg giver rigtig god mening, specielt af hensyn til miljøet.\n@Rikke - jeg prøver også at lære min børn, at tøj ikke behøver vaskes så ofte. Det betyder også, at vi ikke behøver så meget tøj i skabet... Det arbejder jeg stadig på :-) kh. Birgitte


Norddjurs Kommune / 5.7 Tids- og investeringsplan 2014-2022\nDet årlige økonomiske behov ved gennemførelse af spildevandsplanen, er beskrevet i dette afsnit.\nIndsatser og aktiviteter, som sættes i gang i forbindelse med spildevandsplanen for perioden 2014-2022, ligger økonomisk ud over den almindelige drift og vedligeholdelse.\nDen overordnede prioritering af aktiviteter er baseret på en økonomisk, miljø- og driftsmæssig afvejning. Prioriteringen justeres løbende således, at nye relevante aktiviteter til enhver tid kan behandles. De angivne anlægsår er derfor estimerede.\nAf de planlagte tiltag, beskrevet i de tidligere spildevandsplaner, gennemføres de tiltag, der nævnes i denne spildevandsplan i planperioden 2014-2022. De resterende tiltag forventes således gennemført i perspektivperioden efter 2022.\nAquaDjurs as' drift og aktiviteter er brugerfinansieret gennem afgifterne på afledning af spildevand. Det betyder, at indsatser og tiltag betales via vandaflednings- og tilslutningsbidrag. Den nuværende lov for spildevandsforsyningsselskaber kræver, at selskabernes indtægter og udgifter skal balancere over en årrække. Det vil sige, at der ikke må oparbejdes gæld eller opsparing i selskabet. Se spildevandsplanens tids- og investeringsplan.


Lærer var 11-årigs redning: Ulla er der, når jeg mister troen på Danmark – Ekstra Bladet\n8. nov. 2018 kl. 05:45\nChat med Jino: Drømme-integreret kvinde med dansk kæreste er lykkelig over, at hun som flygtningebarn var så heldig at komme til en lille jysk provinsby i 2002 - og ikke til en ghetto i dagens Danmark\nKurdisk-danske Jino Doabi fortæller her, hvorfor hun er så velintegreret i Danmark og hvorfor hun nogle gange kommer i tvivl om det gode i danskerne. Video: Gorilla Media.\nChat med Jino Doabi og deltag i debatten på eb.dk i aften fra klokken 18. Du kan allerede nu stille spørgsmål til Jino eller komme med kommentarer til hende i bunden af artiklen.\nJino Doabi har tårer i øjnene. Der er pludselig helt stille i den 26-årige kvindes lejlighed på Kultorvet i København. En topmoderne, minimalistisk hule, som hun deler med Peter. Han er entreprenør, pæredansk og hendes kæreste.\nSpontant rækker hun ud efter en 76-årig kvinde, der sidder lige ved siden af hende. Ulla Hoydal blinker og trykker sin gamle folkeskoleelevs hånd:\n- Ulla har været min engel. Hun holdt hånden over mig, da jeg var lille, siger Jino Doabi, der er en vaskeægte integrations-succes.\nDen kurdiske kvote-flygtning taler klingende dansk, har masser af danske veninder og begynder på statskundskab ved Københavns Universitet i 2019.\nJino Doabi er dybt taknemmelig for sin gamle lærer, Ulla Hoydals omsorg og opmærksomhed, da hun var barn i Sønderjylland. Det har været vitalt for hendes integration og syn på danskerne. Foto: Mogens Flindt\nI svære situationer har Jino Doabi altid kunnet ringe til lederen af hendes intro-klasse ved Skærbæk Skole.\n- Ulla er der stadigvæk, når jeg mister troen på Danmark. På det gode i politikerne, der alt for ofte skaber splittelse og sætter en frygt i danskerne. Det var hende, der lærte mig at være dansk. Whau, hvor er jeg heldig, at jeg blev modtaget, som jeg gjorde dengang, og over at jeg har haft dig, Ulla, siger Jino Doabi.\nReportagen fortsætter under fakta-boksen.\nHårdt ramt af fremmedhad\nDet er førte gang Ulla Hoydal besøger sin gamle elev i København. Den samme følsomme pige, hun lærte at kende i 2002.\nDengang var Jino Doabi lige ankommet til Danmark med sin far, mor og lillebror flere år efter at være flygtet til Tyrkiet for undslippe Irans præstestyre.\nJino Doabi som ung teenager i den sønderjyske by Skærbæk i selskab med sin lillerbror og sin mor. Lokalsamfundet tog imod familien med åbne arme. Foto: Privatfoto\nJino Doabi spørger mange år senere sig selv, om hun ville være blevet lige så godt integreret i Danmark, hvis hun var kommet til landet som en 11-årig i dag uden begreb om jul, flæskesteg, folkedans og det danske sprog.\n- Det tror jeg ikke. Vi ville sikkert være blevet anbragt i en ghetto, og jeg ville hurtigt være blevet hårdt ramt af den fremmedhadske holdning, mange danskere har til udlændinge. Det ville gøre ondt, og jeg ville nok ikke få de nære danske veninder, som jeg har nu, vurderer Jino Doabi.\nPigens drøm blev virkelig\nSådan gik det ikke. Jino Doabi og hendes familie kom en mørk vinter-aften i 2002 direkte med bus til sønderjyske Skærbæk. De flyttede ind i et kvarter fyldt med danskere. Kun et dusin ud af byens 3000 indbyggere havde udenlandsk oprindelse.\nSkærbæk var virkeliggørelsen af en drøm for Jino. Det var lokalsamfundet også for hendes arkitekt-far, som havde oplevet tortur som politisk fange i Iran, og hendes mor, der nød at kunne optræde uden tørklæde.\nFlygtningekrisen i 2015 fik for første gang for alvor Jino Doabi til at tvivle på Danmark og især det gode i de danske politikere. Foto: Mogens Flindt\nJino kom i en intro-klasse med op til fire andre flygtningebørn. Det var Ulla Hoydals klasse. Dansklæreren satte alt ind på at introducere børnene til Danmark.\nDen kurdiske pige var flere gange på besøg hos læreren og hendes mand på Rømø. Der var fra første dag tæt kontakt mellem skolen og hendes forældre.\nJino: Jeg elsker Danmark\nI løbet af få måneder var Jino en del af et fodboldhold og stærkt nok kørende til at få undervisning i en almindelig 4. klasse. Siden har den ambitiøse pige ikke set sig tilbage.\n- Danmark er blevet mit land. Det er mit hjem. Jeg elsker Danmark, og jeg føler mig dansk, siger Jino Doabi.\nMen noget gik i stykker i 2015. Jino Doabi så billeder af fortvivlede børn i krigen i Syrien. Hun oplevede, at danskerne sagde nej til flere kvote-flygtninge.\nEn syrisk pige bliver her evakueret efter et luftangreb mod en skole under borgerkrigen i 2017. Billeder af fortvivlede børn fra det krigshærgede Syrien gjorde stort indtryk på Jino Doabi. Hun følte, det kunne være hende selv. Foto: AP\nPludselig følte Jino Doabi meget stærkt, at de forældreløse børn i krigen kunne være hende selv.\n- Jeg tænkte: Det er løgn. Det var der, jeg begyndte at tvivle på det gode i danskerne. Det rører mig dybt, at der nu er børn, der ikke får samme gode behandling, som jeg fik. Vi er SÅ utroligt privilegerede. Vi kan få lige, hvad vi ønsker os. Vi har adgang til alle informationer, og alligevel siger folk 'nej' og 'slut', fordi de er uvidende og bange, siger Jino Doabi.\nSkuffet over Inger Støjberg\nJino Doabi er især skuffet over Danmarks integrationsminister, Inger Støjberg (V):\n- Hvordan kan hun have den titel, når hun ikke integrerer nogen? Det er jo noget fis at påstå, at vi ikke kan integrere de flygtninge, vi modtager. Det er kun et lille fåtal, som det ikke lykkes for, men det er den lille gruppe, danskerne bliver ved med at diskutere.\nJino Doabi forstår de danskere, der gerne vil af med kriminelle udlændinge. Men hun forstår også de unge flygtninge og indvandrere, som føler sig presset ud i kulden og derfor søger et fællesskab i det brutale bandemiljø. Foto: Mogens Flindt\n- Hvordan har du det så med, at du selv må være DF's drøm om en velintegreret flygtning?\n- Det er jeg jo ikke. Det kan godt være, jeg taler dansk, ikke er muslim og lever sammen med en dansk mand. Men jeg vil aldrig blive 100 procent accepteret af Inger Støjberg og andre danskere, som er imod udlændinge. Det vil jeg aldrig alene af den grund, at jeg oprindelig kommer fra et land, som er muslimsk, mener Jino Doabi.\nSmil nu til Omar og Mohammed\nDet piner derfor også Jino Doabi, at hun i maj fik afslag på at få permanent opholdstilladelse, som er første skridt til dansk statsborgerskab. Det gjorde hun, alene fordi hun ikke i tilstrækkeligt omfang har haft fuldtidsjob under studierne.\n- Det gør mig ked af det. Papiret er jeg ligeglad med. Jeg føler mig jo dansk. Men det ville gøre livet nemmere for mig. Det ville også gøre give mig større frihed til at rejse, forklarer Jino Doabi.\nJino Doabi - her sammen med sin gamle dansklærer, Ulla Hoydal - ville ønske, at flere flygtningebørn i Danmark i nutiden ville få samme gode behandling og mødte samme positive interesse, som blev hende selv til del i Skærbæk i årene efter 2002. Foto: Mogens Flindt\nDet er hendes håb, at hun kan yde et lille bidrag til, at flere danskere lader være med at kigge skævt til lille Omar eller Mohammed.\n- De udenlandske børn, der kommer til Danmark nu, har endnu mere brug for at få et smil med på deres vej, end jeg havde.\nJino kigger igen sin gamle dansklærer i øjnene:\n- Det er ikke alle, der er så heldige at møde et menneske som Ulla. Der føler jeg mig super-privilegeret og meget, meget heldig.\nLærer med hjerte for flygtningebørn: Jeg er stolt af Jino\nJino Doabi og Ulla Hoydal: Den pensionerede folkeskolelærer og den kurdisk-danske elev på Skærbæk Skole i årene efter 2002 har bevaret et stærkt venskab. Foto: Mogens Flindt\nUlla Hoydal kunne ikke drømme om, at tage hovedansvaret for, at der er kommet et godt integreret og stærkt menneske ud af den 11-årige kurdiske pige, hun mødte første gang på Skærbæk Skole i 2002.\n- Jinos fordel er, at hendes forældre var så stærke. Det gav hende et godt fundament for at klare sig i Danmark, siger den nu pensionerede lærer for Jinos intro-klasse.\n- Jeg kunne med det samme se, at hun var en fighter, og når jeg ser hende nu, må jeg sige, at jeg er meget stolt af hende, siger Ulla Hoydal.\nEn stærk drivkraft til at klare sig godt i Danmark er kommet Jino Doabi til gode. Her laver hun som cirka 13-årig lektier i sønderjyske Skærbæk. Foto: Privatfoto\nNogle år efter deres adskillelse i Skærbæk mødtes de tilfældigt i et IC3-tog. Ulla Hoydal fandt ud af, at Jino stadigvæk havde brug for en tillidsperson. Hun besluttede derfor at fastholde kontakten til sin gamle elev.\n- Jeg har altid haft et stort hjerte for børn, der ingenting har og kommer til et fremmed land. Problemet er, at mange af de børn bliver meget vrede, fordi de ikke oplever åbenhed i omgivelserne. Vi bliver nødt til at lære at leve sammen - også med de fremmede. Ellers får vi kun uro, krig og ballade.\n- Hvordan ville Jino, tror du, have klaret sig, hvis hun var flyttet fra Iran til Ishøj som barn i 2018?\n- Hun var blevet en lille vred dame. Den ansvarsfølelse, hun har over for sine forældre, ville også påvirke hende, hvis de blev anbragt et sted, hvor de ikke kunne udvikle sig og vise deres styrke.\nEr du enig med Jino Doabi?\nBliver den velintegrerede kvinde aldrig 100 procent accepteret af indvandrer-kritiske danskere alene af den grund, at hun oprindelig kommer fra et muslimsk land? Får 'nye' flygtninge-børn i Danmark end dårligere behandling nu, end da hun var barn?\nSkaber politikerne bevidst splid og frygt hos danskerne?\nHer er to tidligere interview i Ekstra Bladets #Bland dig-kampagne:


Klima Windern – Sne helt sikkert • Bedste rejsetidspunkt • Vejr\nBedste rejsetidspunkt, vejr og klima Windern\nBedste rejsetidspunkt Windern, Østrig\nDen bedste rejsetidspunkt til Windern i Østrig er fra Juni til August, hvor der er en een behagelig temperatur og minimalt nedbør. Den højeste gennemsnitstemperatur i Windern er 24°C i Juli og den laveste er 2°C i Januar. Vejret og klimaet i Windern er velegnet til en solferie og vintersport.\nDet gennemsnitlige klimatal for Windern ligger på 7,6. Dette er baseret på forskellige faktorer, såsom gennemsnitstemperaturer, muligheden for nedbør og vejroplevelser fra andre.\nWindern har 2 typer klima, nemlig kystklima og fastlandsklima. Hvis du vil vide mere om gennemsnitstemperaturerne i Windern eller om hvornår det meste sne og regn falder, så kan du finde det herunder. Så er du godt forberedt. Vores månedlige gennemsnitlige klimainformationer er baserede på data fra de sidste 30 år.\nKlima Windern per måned\nAl klimainformation om Windern\nWindern kort fortalt\nKoordinater 48° 1' N, 13° 46' E\nLokal tid 19:52 timer om aftenen\n14 dages vejrsudsigt Windern\nVejret for Windern in Østrig bliver 19° til 20° grader i de kommende 14 dage.\n20°C 9°C 0.4 mm 15% 2m/s 5\nWindern har 2 typer klima, nemlig kystklima og fastlandsklima. Den gennemsnitlige årstemperatur for Windern er 13° grader og i løbet af et år falder der 649 mm regn. Det er tørt 157 dage om året med en gennemsnitlig luftfugtighed på 82% og et UV-indeks på 3.\nregn 9 7 13 13 20 20 19 15 14 12 8 12\ntørt 9 11 11 15 11 10 12 16 16 18 17 8\nKlima Windern Januar\nGennemsnitligt er det maksimalt 2° i Januar i Windern og minimalt omkring -4° grader. I Januar falder der nedbør i 9 dage med totalt 72 mm. I denne måned er det tørt i 9 dage og det sner gennemsnitligt i 13 dage i Januar.\nKlima Windern Februar\nGennemsnitligt er det maksimalt 3° i Februar i Windern og minimalt omkring -4° grader. I Februar falder der nedbør i 7 dage med totalt 38 mm. I denne måned er det tørt i 11 dage og det sner gennemsnitligt i 10 dage i Februar.\nKlima Windern Marts\nGennemsnitligt er det maksimalt 9° i Marts i Windern og minimalt omkring 1° grader. I Marts falder der nedbør i 13 dage med totalt 56 mm. I denne måned er det tørt i 11 dage og det sner gennemsnitligt i 7 dage i Marts.\nKlima Windern April\nGennemsnitligt er det maksimalt 15° i April i Windern og minimalt omkring 4° grader. I April falder der nedbør i 13 dage med totalt 31 mm. I denne måned er det tørt i 15 dage og det sner gennemsnitligt i 2 dage i April.\nKlima Windern Maj\nGennemsnitligt er det maksimalt 18° i Maj i Windern og minimalt omkring 7° grader. I Maj falder der nedbør i 20 dage med totalt 63 mm og I denne måned er det tørt i 11 dage.\nKlima Windern Juni\nGennemsnitligt er det maksimalt 21° i Juni i Windern og minimalt omkring 10° grader. I Juni falder der nedbør i 20 dage med totalt 81 mm og I denne måned er det tørt i 10 dage.\nKlima Windern Juli\nGennemsnitligt er det maksimalt 24° i Juli i Windern og minimalt omkring 12° grader. I Juli falder der nedbør i 19 dage med totalt 67 mm og I denne måned er det tørt i 12 dage.\nKlima Windern August\nGennemsnitligt er det maksimalt 24° i August i Windern og minimalt omkring 12° grader. I August falder der nedbør i 15 dage med totalt 54 mm og I denne måned er det tørt i 16 dage.\nKlima Windern September\nGennemsnitligt er det maksimalt 19° i September i Windern og minimalt omkring 9° grader. I September falder der nedbør i 14 dage med totalt 46 mm og I denne måned er det tørt i 16 dage.\nKlima Windern Oktober\nGennemsnitligt er det maksimalt 13° i Oktober i Windern og minimalt omkring 5° grader. I Oktober falder der nedbør i 12 dage med totalt 50 mm. I denne måned er det tørt i 18 dage og det sner gennemsnitligt i 1 dag i Oktober.\nKlima Windern November\nGennemsnitligt er det maksimalt 8° i November i Windern og minimalt omkring 2° grader. I November falder der nedbør i 8 dage med totalt 31 mm. I denne måned er det tørt i 17 dage og det sner gennemsnitligt i 5 dage i November.\nKlima Windern December\nGennemsnitligt er det maksimalt 3° i December i Windern og minimalt omkring -2° grader. I December falder der nedbør i 12 dage med totalt 61 mm. I denne måned er det tørt i 8 dage og det sner gennemsnitligt i 11 dage i December.\nHar du været i Windern?\nEfterlad os din oplevelse i Windern, og så kan du vinde 1000 kr!\nHoteller og lejligheder i Windern\nHvis du ikke vil booke en pakkerejse så kan du finde de billigste hoteller, lejligheder og øvrige overnatningsmuligheder i i Windern via Booking.com.\nFlybilletter til Windern\nDe 3 nærmeste lufthavne til Windern, som du kan flyve til, er:\nVia vores partnere herunder finder du de billigste flybilletter til Windern. Klik på et logo for at komme til hjemmesiden eller se de billigste flybilletter hos alle luftfartsselskaber direkte via Skyscanner.\nWindern igger i Østrig in de provincie Oberösterreich. Hvis du vil ringe til Windern så skal du sætte +43 eller 0043 foran telefonnummeret uden at bruge det første 0 i det originale telefonnummer (hvis det forefindes). Hvis det normale nummer f.eks. er 05012457809 så skal du fjerne det første 0 og ringe til +435012457809 eller 00435012457809.\nWindern ligger 1.054 km i lige linie fra 856 km afstand van København. Fra Københavns Lufthavn er flyvetiden ca. 2 timer50.\nKoordinaterne til Windern, Østrig er latitude: 48.016667 og longitude: 13.783333\nGPS koordinaterne er N 48° 1' 0.1200" og E 13° 46' 59.8800"\nI Windern er klokken nu 19:52 time om aftenen den tirsdag 26 Maj 2020. Det er lig med klokken i Danmark. Tidszonen i Windern er Europe/Vienna og Greenwich time er UTC+02.\nI Windern bruger man Euro til at betale med.\nI Windern wordt de Euro gebruikt en betaal je geen extra kosten voor pinnen of geld opnemen.\nDisse vaccinationer kan variere fra person til person og/eller bliver anbefalede baseret på opholdet i i Windern.


www.karbosguide.dk. Modul 9a. Om PDA'er.\nKarbosGuide.dk. Modul 9a1.\nOm PDA'er -især Psion Series 5\nWindows CE, version 2.0 og 3.0\nEpoc - det europæiske alternativ\nIntroduktion til Psion Series 5\nOBS: Artiklen er skrevet i 1999.\nDe små PDA'er er minicomputere på størrelse med lommeregnere. Ikke desto mindre fungerer de faktisk glimrende og kan udgøre et særdeles vigtigt supplement til den stationære pc og/eller notebook'en.\nDa jeg skulle have en selv, var det afgørende, at jeg kunne indtaste på den. Jeg skriver meget, så der skulle være et tastatur. Computeren skulle sandelig også være hurtig!\nHvis man kigger på markedet for PDA'er, så falder lommecomputerne i flere afdelinger:\nHer er to hovedgupper:\n3Com's Pilot har dannet skole for de tastaturløse modeller. Her udgør den trykfølsomme skærm den altdominerende brugerflade. Du kan skrive og klikke dig frem med en llle pen.\nMed tastatur er mulighederne større, men computeren fylder også lidt mere. Her findes mange modeller - Psion Serie 5 er kun een af dem.\nHer er der fire grupper:\nMed Windows CE. Det benyttes især på de større, dyrere, tungere og mere energikrævende PDA'er.\nMed PalmOS, som benyttes på de små, meget udbredte tastaturløse Palm Pilot\nMed EPOC, der et effektivt letvægts-styresystem til tastaturbetjente PDA'er.\nMed eller med et andet styresystem, som i visse tilfælde kun bruges af det pågældende fabrikat (et såkaldtproprietært design).\nOBS: Den håndholdte computer Visor fra Handspring skulle være meget bedre end PalmPilot!\nWindows CE - for tungt?\nHvis man læser anmeldelser af PDA'er, fremgår det, at der var store ulemper ved Windows CE i version 2.0. Styresystemet var stort, tungt, langsommeligt og energikrævende.\nMicrosoft har forsøgt at lave CE som en lille udgave af Windows, og ideen er da også god nok. Resultatet var bare ikke godt i starten, og det var et spørgsmål, om man overhovedet havde brug for en Windows Light på sin PDA.\nMed Windows CE version 2.0 skulle en PDA skal have en 200 MHz processor og en vægt på over 1/2 kg, for at systemet virker. Med farveskærmen ryger et sæt batterier på 1-2 timer.\nI foråret år 2000 kom CE i version 3.0, og Microsoft har ikke opgivet markedet for små computere. Nu hedder det Pocket PC, og programmet er proppet med nyheder i forhold den forrige version. Læs mere herom i Windows tip 27.\nDet eneste reelle alternativ til Windows CE er faktisk EPOC, som er udviklet i et samarbejde mellem Motorola, Nokia, Ericsson og Psion. Det er fremragende produkt - og så er det europæisk; det er lige før, at man ikke kan tro at detr er sandt.\nEpoc er grafisk, enkelt og lynhurtigt. Som halvgammel pc-veteran, der har været med siden 1985, er jeg vildt imponeret over dette produkt. Der må og bør være en fremtid for et styresystem som Epoc, og gerne til større pc'er!\nPsion Series 5-computeren benytter netop EPOC.\nHvordan virker Psion serie 5\nDenne lille PDA er fremstillet af det englske firma Psion, som er veteraner på området. Psion har udviklet små håndholdte computere i mange år efterhånden, og det mærker man med det samme. Dimsen virker særdeles velgennemtænkt, det hele fungerer som man forventer. Lad mig rose:\nBetjeningen er enkel og intuitiv\nTastaturet fungerer rigtig godt. Tasterne er faktisk helt tilfredsstillende, efter kort tids tilvænning skriver jeg for fuld fart, og er ikke på ingen hæmmet af det lille layout.\nSom supplement har du en trykføsom skærm, der enten kan betjenes med fingrne (det er ikke svært) eller med den geniale lille pegepind, der følger med. Pinden er praktisk placeret inde i kabinettet og skyder ud ved et lille tryk. Pinden ligger let i mellem to fingre, mens man taster og er utrolig præcis som mus.\nSkærmen er fremragende\nDen er i sort/hvid men meget let læselig. Som nu, hvor jeg sidder og solbader, i fuldt modlys, der er der masser af kontrast og ingen problemer med at arbejde. Dette kan overhoedet ikke lade sig gøre med min ellers udmærkede notebook. En TFT-farveskærm fungerer ikke godt udendørs. Skærmen er ganske enkelt uovertruffen - du kan arbejde hvor som helst, uanset lysforhold.\nMed to billige AA-batterer kan du arbejde en måneds tid. Computeren slukker selv, og det virker, Den bruger virkelig ikke ret meget strøm. Men lad mig prøve at gennemgå indholdet mere metodisk.\nSe evt. http://www.pda.dk


Årsrapport Gentofte Svømme Klub - PDF\nÅrsrapport Gentofte Svømme Klub\nDownload "Årsrapport 2014. Gentofte Svømme Klub"\n1 CVR-nr Gentofte Svømme Klub Årsrapporten indeholder 23 sider\n2 Indhold Ledelsespåtegning... 3 Den uafhængige revisors erklæringer... 4 Ledelsesberetning... 6 Foreningsoplysninger... 6 Bestyrelse... 6 Revisor... 6 Aktivitet... 6 Begivenheder efter regnskabsårets udløb Årsregnskab 1. januar december Anvendt regnskabspraksis Resultatopgørelse Balance Noter\n3 Ledelsespåtegning Bestyrelsen har dags dato behandlet og godkendt årsrapporten for 1. januar december 2014 for Gentofte Svømme Klub. Årsrapporten aflægges i overensstemmelse med årsregnskabsloven. Det er vores opfattelse, at årsrapporten giver et retvisende billede af foreningens aktiver, passiver og finansielle stilling pr. 31. december 2014 samt af resultatet af foreningens aktiviteter for regnskabsåret 1. januar december Ledelsesberetningen indeholder efter vores opfattelse en retvisende redegørelse om de forhold, beretningen omhandler. Årsrapporten indstilles til generalforsamlingens godkendelse. Gentofte, den 24. februar 2015 Birgitte K. Schmidt formand Kim Lunding Jens-Christian Iversen kasserer Allan Hansen Jan Møller Charlotte Ottesen Nina Christensen Ole Weiss Jens Peter Madsen Bagvedliggende regnskab og status, som vi har revideret, er i overensstemmelse med klubbens bogføring. Beholdningerne er konstateret. Revisionen har ikke givet anledning til forbehold. Endvidere er regnskabet revideret i overensstemmelse med Folkeoplysningslovens bestemmelser, jfr. Bekendtgørelse 990 af 3. november 2000 om støtte til folkeoplysende voksenundervisning og frivillig folkeoplysende foreningsarbejde. Gentofte, den 27. februar 2015 Annette Hørlykke, revisor Flemming Blicher, revisor 3\n4 Den uafhængige revisors erklæringer Til medlemmerne i Gentofte Svømme Klub Påtegning på årsregnskabet Vi har revideret årsregnskabet for Gentofte Svømmeklub for regnskabsåret 1. januar 31. december 2014, der omfatter anvendt regnskabspraksis, resultatopgørelse, balance og noter. Årsregnskabet udarbejdes efter årsregnskabsloven. Ledelsens ansvar for årsregnskabet Ledelsen har ansvaret for udarbejdelsen af et årsregnskab, der giver et retvisende billede i overensstemmelse med årsregnskabsloven. Ledelsen har endvidere ansvaret for den interne kontrol, som ledelsen anser nødvendig for at udarbejde et årsregnskab uden væsentlig fejlinformation, uanset om denne skyldes besvigelser eller fejl. Revisors ansvar Vores ansvar er at udtrykke en konklusion om årsregnskabet på grundlag af vores revision. Vi har udført revisionen i overensstemmelse med internationale standarder om revision og yderligere krav ifølge dansk revisorlovgivning. Dette kræver, at vi overholder etiske krav samt planlægger og udfører revisionen for at opnå høj grad af sikkerhed for, om årsregnskabet er uden væsentlig fejlinformation. En revision omfatter udførelse af revisionshandlinger for at opnå revisionsbevis for beløb og oplysninger i årsregnskabet. De valgte revisionshandlinger afhænger af revisors vurdering, herunder vurdering af risici for væsentlig fejlinformation i årsregnskabet, uanset om denne skyldes besvigelser eller fejl. Ved risikovurderingen overvejer revisor intern kontrol, der er relevant for foreningens udarbejdelse af et årsregnskab, der giver et retvisende billede. Formålet hermed er at udforme revisionshandlinger, der er passende efter omstændighederne, men ikke at udtrykke en konklusion om effektiviteten af foreningens interne kontrol. En revision omfatter endvidere vurdering af, om ledelsens valg af regnskabspraksis er passende, om ledelsens regnskabsmæssige skøn er rimelige samt den samlede præsentation af årsregnskabet. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion. Revisionen har ikke givet anledning til forbehold. Konklusion Det er vores opfattelse, at årsregnskabet giver et retvisende billede af foreningens aktiver, passiver og finansielle stilling pr. 31. december 2014 samt af resultatet af foreningens aktiviteter for regnskabsåret 1. januar 31. december 2014 i overensstemmelse med årsregnskabsloven. 4\n5 Udtalelse om ledelsesberetningen Vi har i henhold til årsregnskabsloven gennemlæst ledelsesberetningen. Vi har ikke foretaget yderligere handlinger i tillæg til den udførte revision af årsregnskabet. Det er på denne baggrund vores opfattelse, at oplysningerne i ledelsesberetningen er i overensstemmelse med årsregnskabet. Roskilde, den 27. februar 2015 BORECO Bogføring & Revision ApS John Petersson Statsautoriseret revisor 5\n6 Ledelsesberetning Foreningsoplysninger Gentofte Svømme Klub Adolphsvej Gentofte CVR-nr Telefon: Hjemmeside: Stiftet: 13. december 1959 Hjemsted: Gentofte Regnskabsår: 1. januar december Bestyrelse Birgitte K. Schmidt, formand Jens-Christian Iversen, kasserer Kim Lunding Allan Hansen Nina Christensen Charlotte Ottesen Jens Peter Madsen Jan Møller Ole Weiss Bestyrelsessuppleant: Eric Hans Bévort Bestyrelsessuppleant: Mette Lundin Revisor BORECO Bogføring og Revision ApS Statsautoriseret revisor John Petersson Aktivitet Nye tider I 2014 blev Gentofte Svømme Klub udnævnt til talentudviklingsklub under Dansk Svømme Union, den højeste certificering mulig for en klub uden en bred seniorelite. Baggrunden for certificeringen er det målrettede arbejde med talentmassen, specielt på årgangs- og juniorsiden, hvor vi gennem flere sæsoner har været bredt repræsenteret på de respektive landshold. I 2014 opstod Gentofte Pro, og Gentofte Svømme Klub indgik den første kontrakt med en svømmer, altså en slags professionalisering af sporten. Et stort skridt for en amatørklub i en sport, hvor i øvrigt meget få professionelle udøvere kan leve af at dyrke deres idræt. Vi håber på denne måde at kunne støtte dygtige svømmere til at kunne forblive aktive i klubben, og ikke mindst i sporten. Dette er også 6\n7 noget, man i svømmeunionen mener, vil være nødvendige skridt fremadrettet, hvis dansk svømning fortsat skal gøre sig gældende internationalt. Svømning er en idrætsgren, der kæmper med at kunne fastholde udøverne. Der er store frafald i teenageårene, specielt omkring skiftet fra folkeskole til ungdomsuddannelse. Her ser vi det som en mulighed at tilbyde svømmerne, efter sportslige kriterier, naturligvis, mulighed for en økonomisk kompensation for den megen tid, de bruger i bassin og træningslokaler, tid deres typisk bruger på fritidsjobs. Intet kontingent eller tilskudsmidler kan anvendes i ordningen Gentofte Pro. Kun eksterne og nye sponsorpenge. Kun en svømmer som opfylder kravene, p.t. Det skal lige pointeres, at en kontrakt med Gentofte Svømme Klub for en svømmer er et tilskud til ikke at skulle behøve at sidde i Netto for at skrabe lommepenge sammen. I efteråret 2014 valgte en af dansk svømnings internationale stjerner at blive medlem af Gentofte Svømme Klub: Velkommen til Lotte Friis. Lotte svømmer til dagligt i Baltimore, USA, men hun stiller op for Gentofte til stævner i Danmark, og hun vil komme forbi klubben, når kalenderen tillader det. Lotte er ansat som konsulent med fokus at holde foredrag og komme rundt i klubben til inspiration for både k-svømmere og de ældste svømmeskolesvømmere. Derudover har en af klubbens sponsorer, Quotron, valgt at være sponsor for Lotte, hvilket er medvirkende til at det hele kan lade sig gøre. Det er vi alle glade for. Ikke meget mere ende en måned før Lotte meldte sig ind, havde Sarah Bro genindmeldt sig i Gentofte Svømme Klub. Sarah er ligesom Lotte Friis landsholdssvømmer, og hun har de seneste tre år haft sin daglige træning på det nationale træningscenter, NTC, der holder til på Bellahøj. De seneste år har hun været medlem i andre klubber. Nu stiller Sarah op for Gentofte, og Sarah er som Lotte tilknyttet klubben som konsulent med de samme pligter; rollemodel og inspirator. Klubben har nu hele tre fuldtidsansatte svømmetrænere, idet Christine Eilertsen efter endt uddannelse som sportspsykolog er tilknyttet klubben på fuld tid. Christine er også ansat som ungekonsulent, et projekt støttet af Gentofte Kommune. Dette hverv deler hun med Daniel Svendsen. Bestyrelsen Bestyrelsesarbejdet har i 2014 bl.a. været præget af det store skridt, det er at indføre professionalisme, om end det i 2014 er sket i et relativt beskedent omfang. Derudover har vi haft en retssag, som heldigvis endte på bedste måde for klubben: Bestyrelsen havde i sommeren 2013 ikke været opmærksom nok på nogle regler om ansættelse af udenlandsk arbejdskraft, i dette tilfælde vores dygtige cheftræner. Vi var blevet pålagt en bøde på kr , som vi valgte at gå i retten med. Heldigvis lykkedes det os at få den skåret ned til kr , som vi accepterede straks, i erkendelse af, at vi fra første færd havde udvist en vis uagtsomhed. Kr er satsen pr. påbegyndt måneds ansættelse af ulovlig arbejdskraft, og myndighederne gjorde os først opmærksomme på ulovligheden i december Nu er det vores håb, at andre idrætsklubber også vil lære af vores sag. Svømmesport bragte således en artikel Det skal understreges, at klubben på ingen måde har fortrudt ansættelsen af Chris DeSantis som cheftræner. Vi fik to nye bestyrelsesmedlemmer ved generalforsamlingen i Ole Weiss og Jan Møller, som afløste Ida Norgil Damgaard og Mette Lundin. De øvrige bestyrelsesmedlemmer fordelte sig med 7\n8 Jens-Christian Iversen som kasserer. Nina Christensen som K-udvalgsformand frem til udgangen af december 2014, hvor hun overlod tøjlerne til Jan Møller. Nina har været primus motor i klubbens certificeringsproces. Allan Hansen fortsatte som svømmeskoleudvalgsformand., Kim Lunding har bistået med jura. Charlotte Ottesen fortsatte i svømmeskoleudvalget. Jens Peter Madsen bidrog ligeledes i svømmeskoleudvalget. Jan Møller har været formand for stævneudvalget (under K-udvalg), samt været føl hos Nina. Ole Weiss har påtaget sig jobbet med kommunikation. Eric Bevort fortsatte som suppleant, Mette Lundin, ligeledes suppleant, har styret tøjudvalget, sørget mad og drikke til bestyrelsesmøderne. Jeg, Birgitte K. Schmidt, fortsatte som formand og bestyrelsesansvarlig for GFOsvøm. Praktikant I efteråret havde vi fornøjelsen at lære Therese Lihn Thomsen at kende gennem et forløb for unge, ledige akademikere, som Jobcentret i Gentofte i samarbejde med DBU og Benny Würtz gennemførte. Therese var hos os i 4 uger, og hun fik bearbejdet nogle ting i vores organisation, som vil være nyttige værktøjer fremadrettet. Heldigvis kom Therese videre i en virksomhedspraktik i en virksomhed, hvor hun i dag er ansat. Klubbens økonomi Jeg vil henvise til kassererens beretning samt til årsregnskabet, som vil blive gennemgået på den ordinære generalforsamling. Året resultat er, kort fortalt, at vi for en gangs skyld er lykkedes med at bruge de budgetterede midler på sporten - med en lille, bitte overskridelse på 1 promille. Hjemmesiden Vores nuværende hjemmeside, har efterhånden nogle år på bagen, men den fungerer rigtigt godt. Den er levende, den opdateres løbende og rummer mange oplysninger. Den opdateres med illustrerede nyheder, aktuelle fotos, måske bare en lille kulørt vignet, men det ser godt ud i farver. Der er links til vore større sponsorer og til de store nyheder i svømmeverdenen (p.t. Det er fortsat Bettina Honoré og Thomas Dessau, der driver den. Vores medlemssystem, ligger inde bag ved. Det bruges til alle tilmeldinger til arrangementer. Error! Hyperlink reference not valid. GFOsvøm Vi er i gang med vores fjerde sæson med GFOsvøm, et partnerskab mellem Gentofte Kommune og Gentofte Svømme Klub. I den igangværende sæson er vi gået tilbage til faste, gennemgående instruktører: Der er fire gennemgående instruktører på de tre undervisningsdage, to dage med fire moduler og en dag med tre moduler. Fordelingen af de 11 moduler over tre dage har vist sig fordelagtig på flere måder: Instruktørkabalen har været lettere at få til at gå op, også hvad vikarer angår, og hallen har bedre kunnet fordele vandet i dagtimerne til andre brugere. I forbindelse med skolereformen august 2014 har der været lidt udfordringer med, at flere børn blev meldt ud af GFO-pasningsordningen, og derfor har nogle forældre ment, at de heller ikke skulle deltage i GFOsvøm. Dette er en beklagelig misforståelse, idet GFOsvøm er et obligatorisk tilbud til børn i Gentofte Kommunes folkeskoler, hvad enten barnet er tilmeldt GFO en eller ej. I skrivende stund lader det dog til, at misforståelsen er rettet, for børnene er kommet tilbage. Det kan være, vi bliver nødt til at omdøbe ordningen, så denne misforståelse ikke gentages fremover. 8\n9 Omverdenens interesse for projektet er fortsat stor. Vi er på mange måder er foregangseksempel for andre klubber og kommuner. Noget af det, der særligt adskiller vores ordning fra andre skolesvømningsordninger er, at det er børn i 2. klasse, dette tilbud er rettet til. Mange steder ligger undervisningen i 4. klasse. Vi ser det som en stor fordel at lære børnene at gebærde sig i vand tidligt, først og fremmest af sikkerhedsmæssige årsager, men også fordi der er børn, der allerede i 9 års alderen (typisk 3. kl) går i pubertet, med deraf følgende andet syn på egen krop. I 2. klasse er det simpelt hen nemmere at få alle med. Også i 2014 havde vi i foråret ViTo-svøm under GFOsvøm, et svømmeprojekt for tosprogede, typisk unge flygtninge, der bor i Gentofte. Der er ingen planer om et særskilt ViTosvøm i denne sæson, idet ViTo-svøm er blevet integreret i den almindelige GFOsvøm. ViTo holder til på Bakkegårdsskolen og er indslusningsklasser. De børn, der skal ud i en almindelig og 4. klasse deltager nu i den almindelige GFOsvøm. Det er lidt forskelligt fra år til år, om en skole har mange børn på begynderniveau. Jo flere begyndere og ikke-vandtilvænnede børn, jo vigtigere er det, at vi har tilstrækkeligt med instruktørkapacitet, specielt ved sæsonstart. Selvom alle bliver dygtigere i løbet af skoleåret, hænder det også, at der kommer tilflyttere, som så starter deres svømmeundervisning op midt i sæsonen, hvilket vi løbende tager hensyn til. GFOsvøm instruktører i 2014, forår: Marta Henriksen, Mia Skov, Anja Gregersen, Anne Kathrine Sylvest, Christine Eilertrsen, Julie og Luise Hald, Sue Allingham, Henriette Howardsen Holm. Vikarkorps forår 2014: Marie Louise Therkilsen, Claes Storm, Niels Viberg, Amanda Rico og Amanda Winther. Efterår 2014: Marta, Mia, Anja samt Eline Lindman Juul har været faste trænere. Vikarer har været : Christine Eilertsen, Niels Viberg og Amanda Rico. Sanne Skov Sanne er inde over det meste i både svømmeskole og GFOsvøm. Hun lægger linien i indholdet i undervisningen begge steder; alle ansættelser i de to afdelinger går gennem hende. Hun står for de vigtige livredderprøver, og hun gennemfører kurser for vore trænere og instruktører. Vi er glade for den professionalisme, hun tilfører klubben på undervisningssiden, som udgør hovedparten af klubbens aktiviteter. Vand og vandtid Der var stort set ingen ændringer i skemaet over tildelt vand for sæson , selvom vi havde ønsket at få mere vand til alle vore svømmere. Som jeg skrev i sidste års beretning: Banerne i Kildeskovshallen bliver udnyttet det yderste, både af os, andre foreninger og det betalende publikum. Når vi får mere vand, er det vand i ydertider. I primetime på hverdagene (16-18) har vi også i år måttet gøre vores yderste for at organisere undervisning på 1½ bane. Jeg vil sige, at Kildeskovshallen er ved at være udnyttet til sit yderste, ja, faktisk vil jeg sige, at Kildeskovshallen med et 25m og et 50m bassin faktisk har for lille kapacitet i forhold til efterspørgslen. Dette er en oplevelse jeg deler med svømmehallens personale og de andre brugere. I øvrigt mener jeg, at der skal bygges en ny svømmehal i Gentofte Kommune. 9\n10 Trængslen i svømmehallen giver sig til udtryk på flere måder. Vi oplever det som om, nogle synes vi fylder for meget. Vi fylder bestemt meget, vi er der jo også nærmest hele tiden, men vi opfylder bare vores formålsparagraf: At udbrede kendskabet til svømning blandt ungdommen i Gentofte Kommune. Vi må jo bare huske på, at man kommer langt med smil og hjælpsomhed. Adgangskort til møllen For nogle år siden indførte Kildeskovshallen, at klubmedlemmer også skulle have et adgangskort, og der blev sat en mølle op ved trappen ned til klubomklædningsrummene. De fleste har nok betragtet disse kort og møllen som en stor irritation, og måske har mange planket den af den ene eller anden grund. Meningen med møllen er bl.a. at holde tal på antallet af brugere i svømmehallen. For nylig er klubben blevet præsenteret for nogle tal med baggrund i netop antal passager gennem møllen. Disse tal var meget lave og viser slet ikke vores aktivitetsniveau. Dette kunne gå hen og give bagslag! Tænk, hvis vi kun kunne blive tildelt vand i forhold til antal møllepassager? At stemple ind Vi skal se på møllen med andre øjne. Møllen er vores ven. Møllen fortæller Kildeskovshallen og Gentofte Kommune, at Gentofte Svømme Klub har mange aktive og flittige svømmere, der gerne vil blive ved med at kunne svømme på baner tildelt GSK. Møllen må gerne vise vores store hold og store fremmøde. Derfor: For klubbens skyld: Stempl ind, når du kommer til træning og stempl ud igen, når du går. Også selvom lågen står åben. For undervisningshold gælder kortet fra præcis 30 minutter før vandtid til præcis 30 minutter efter vandtid. Ønskes længere ophold skal tillægsbillet tilkøbes. Ledsagerbilletter til 5 kroner skal indløses, hvis man ønsker at ledsage et barn gennem omklædning. Det har noget med omkostningerne til hhv. rengøring og overtræksfutter. Weekendvand Fra sæson 2014 har Bettina Honore stået for at koordinere klubbens ønsker for weekendvand, og det har hun været god til. Vi er blevet gode til at se, hvornår vi med fordel kan lægge arrangementerne, fx svømmeskolearrangementer i forlængelse af et svømmestævne. Hold Svømmeskolen fortsatte udviklingen med strukturændringer for hold i Kildeskovshallen. Aqua Champ-hold har afløst vores u-hold. Her er der ikke kun tale om en navneændring, men også ændring i indhold, så man på disse hold også laver andre ting end bare at svømme, fx livredning og udspring. Dertil tilstræber vi at parallelisere Aqua Champ holdene for de ældste, så det er lettere at finde et passende hold til en svømmer, der fx har svømmet på højt niveau i konkurrenceafdelingen. Der bliver også foretaget mindre justeringer af holdene i løbet af sæsonen; fx kan vi have lavet for mange hold af en holdtype og for få af en anden. Og, nogle børn/svømmere vil passe bedre på et andet hold og blive tilbudt en individuel holdflytning. Oprykninger foregår nu kun en gang pr sæson, nemlig ved sommerferien. 10\n11 I efteråret 2014 har vi fået flere hold i vandet end nogensinde før: 16 flere, og vi nåede op på 145 hold: 10 babyhold, 15 familiehold, 46 guppyhold, 3 handicaphold, 5 engelskhold, 24 delfinhold, 11 hvalhold, 4 minihaj, 4 hajhold, 7 Aquachamp-1, og 8 Aquachamp-2, 3 starterhold,, 7 crawlhold, 5 TRI hold samt 1 motionshold og 2 Motion i vand i den afdeling, vi kalder svømmeskolen. I k-afdelingen er der to talenthold: Der er et talenthold for drenge, et talenthold for piger, et stort C- hold, et halvstort B-hold og et historisk stort A-hold. Sprintholdet som sådan er nedlagt, men gamle a-holdssvømmere kan få en morgentræningsordning, så de har mulighed for fortsat at holde den gode form. samt masterholdet. Medlemstal: Medlemsrekord, igen, igen. I 2014 har vi igen sat ny rekord i medlemstal, takket være bedre tilpasning af hold til vand: Pr havde vi i alt 1869 aktive medlemmer, eksklusiv trænere, der svømmer med på hold og svømmere med kontrakt. De 1653 medlemmer er under 25 år. Bag tallene skjules det flow på over personer der hvert år stopper og giver plads til nye medlemmer. Vi har fået flere medlemmer over 25 i år, grundet omlægning af motionshold til tri-relaterede hold. I skrivende stund har vi ca. 178 på venteliste til udvalgte hold, primært begynderhold. Vi opretter kun venteliste til de hold, hvor det kan give mening at komme ind udefra. Vi er nu den største klub i kommunen, når man ser bort fra klubber med flere idrætsgrene som HIK og SIF. Søgårdsskolen Vi, dvs. i særdeleshed Bettina, har fået et godt samarbejde etableret med den nye tekniske servicemedarbejder, Stefan Bliksted Christensen, som har afløst Richard Saksel. Det er ikke lykkedes os at få vand på Søgårdsskolen flere dage end hidtil; vi havde ønsket at få tirsdagene også, men de er reserveret til AOF, der har rygtræningshold denne dag. Vi holder lidt øje med, om de nu også kan udnytte dette. Alternativ til tirsdage er at ønske og få mere tid lørdag og søndag, hvor vi er de eneste brugere. Vi har været så heldige, at Kommunen har accepteret at lade os benytte Søgårdsskolens bassin i de små ferier i uge 42 (efterårsferie) og uge 7 (vinterferie), hvilket har givet mulighed for at lære endnu flere børn at takle det våde element på en god og sjov måde på intensive hold. Strandlund Også på Strandlund er der ny mand ved roret, nemlig forretningsfører Erik Tingleff Vi har fået samme vand som de seneste sæsoner, og vi har de samme hold dernede, nemlig baby, familie og de yngste guppysvømmere. Stævner og arrangementer Her vil jeg henvise til k-udvalgsformandens og svømmeskoleformandens beretninger, og kun nævne ganske overordnede ting. 11\n12 Gentofte Open 2014 Traditionen tro havde vi Gentofte Open i den sidste weekend i september, et vellykket arrangement, som blev rundet af med fællesspisning for svømmere, forældrehjælperne og trænerene på et pizzaria i nærheden. Vi kunne lige være der. Hyggeligt at runde af sådan. Klubmesterskaber I 2014 er der ikke blevet afviklet klubmesterskaber grundet unionens ændrede stævnekalender. Klubmesterskaberne er udsat til sidst på sæsonen, altså juni Det samme gælder klubfesten, der bliver en sæsonafslutningsfest Danske mesterskaber Vi var værter ved DÅM årgangsgruppe 2 i juni og ved Danske Open Masters på langbane i maj. Dertil lagde vi hus og folk til Østdanske årgangsmesterskaber gr. 1 i december. Det sportslige vil blive berettet andet steds. Ved DM-K for junior og senior havde Chris desantis hele 16 svømmere med til DM-K. Og, der var medaljer til Gentofte i en dameholdkap, med Lotte Friis, Sarah Bro, Signe Bro og Emilie Falbe Hansen på holdet. Lotte Friis kunne dertil hjembringe en guldmedalje i 400 fri. Nordiske juniormesterskaber, kortbane. Her svømmede Signe Bro to guld hjem til Danmark i hhv. 400 og 800 fri VM Sarah Bro kunne hjembringe en bronzemedalje for sin deltagelse i 4x50 fri. Sponsorstævne Vi afholdt sponsorstævne i midten af april. Efterhånden er der fundet en god facon på afviklingen af dette arrangement, og sponsorerne er mange og trofaste. Flere af sponsorerne er endda blevet mere og mere gavmilde år for år. Sponsorer i øvrigt: Dertil kan nævnes, at vi har fast sponsoraftale med vores bank, Nykredit Bank. Det er bl.a. penge herfra, der går til at finansiere vores professionelle afdeling, GentoftePro. Øvrige aktiviteter i Svømmeskolen Aqua Camp I 2014 gik vi all-in og tilbød Aqua Camps i alle 6 uger af sommerferien. Vi prøver at tilpasse antallet af hold til det forventede deltagerantal. Første og sidste uge bliver som regel lynhurtigt udsolgt. Lidt langsommere går det med de midterste, men det lykkedes altså at gennemføre hele 6 uger for i alt 223 børn. Ingen anden svømmeklub i Danmark tør binde sig op på så mange uger! Aqua Camp er kort fortalt en aktivitet fra kl hver dag i en hel uge, med over 10 hele timers svømmeundervisning. Aqua Camp laves ud fra et koncept fra dansk svømmeunion, og rigtig mange svømmeklubber tilbyder dette. Unionen har sørget for sponsoreret frisk frugt hver dag; vi har fået tildelt Rema 1000 på Søborg Hovedgade. Derudover er der goodiebags til alle børnene og en t-shirt. Aqua Camp er ren win-win: Masser af glade børn får en god uge med sjov i vand, svømning, leg på land m.m., klubben har en god indtægt, vores trænere har mulighed for at tjene lidt penge i sommerferien, og svømmeunionen får et gebyr pr. deltager for konceptet. 12\n13 Intensiv svømning Et nyt tiltag er intensiv svømning for børn i uge 7 og uge 42. Det foregår 5 dage i træk om eftermiddagen i de tider, vi normalt har på hverdagene. Dette tilbud er gået som varmt brød. Dejligt at vi kan tilbyde dette. Vi havde også nogle turbohold lige før sommerferien: Svømmeklar, blev de kaldt. Aktiv Vinter og Aktivt efterår Efter vi har indført Aqua Camp i sommerferien, har vi indskrænket samarbejdet med kommunen om aktiv ferie, så vi nu kun afholder aktivt efterår og aktiv vinter. I disse to, mindre ferier er det en fordel for familierne med den kortere binding på to dage, og børnene får alligevel en masse ud af det. Gentofte Kommune sætter meget stor pris på, at vi fortsat er med til disse aktiviteter, og det er faktisk en betingelse for at vi i 2014 har fået vand i uge 7 og uge 42 på Søgårdsskolen, at vi tilbyder Aktivt Efterår og Aktiv Vinter i Kildeskovshallen. Det en udmærket aftale, da begge aktiviteter hurtigt bliver udsolgt. Publikum er måske det samme, børn i 6-9 års alderen, men aktiviteterne er vidt forskellige. Det ene er et to dages heldagsarrangement, det andet er en lektion hver dag i fem dage om eftermiddagen/aftenen. Vores dækningsbidrag på Aktiv-Ferie udhules mere og mere år for år. Endnu koster det os ikke penge, men i modsætning til mange andre klubber, kan vi ikke som sådan profitere af at deltage. Men, den goodwill vi har hos kommunen vil vi også gerne gøre meget for at leve op til. Og, der er god økonomi i intensiv holdene. Kom og crawl med Intensivt crawlkursus en gang om ugen på 5-6 uger i sommerperioden hhv. før og efter sommerferien. Afvikles på de baner, som om vinteren benyttes af havneklubberne. Det er Ellen Garne, der står som primus motor for undervisningen. Konceptet er startet som et samarbejde med Gentofte Kommune, men fra 2014 har klubben selv stået for det. Crawl-kurser for voksne i skoleferierne I vinterferien, efterårsferien og i påskeferien er vi begyndt at afholde kurser af ca. 3 dages varighed for voksne, der lige skal have pudset stil og form. Velbesøgt, og kærkomment supplement for trænerne. Fastelavnsarrangement Fastelavn med udklædte børn og trænere til tøndeslagning, og efterfølgende fastelavnsboller, kakao og saftevand i klubhuset bag tennisbanerne. Klubhuset var mere end fyldt, og alle havde en god eftermiddag. Fastelavn er nu vores eneste arrangement, der ikke er svømmerelateret. Svømmearrangementer Der blev i året afviklet fire svømmeskolearrangementer: Medaljestævne i marts, Store badedag i september, ministævne 1. november og jule-svøm-langt d. 29. november, hvor selveste julemanden deltog. Kunsten er at fordele arrangementerne jævnt hen over året, så der ikke opstår en arrangementstræthed hos arrangører og deltagere, og samtidig at få det til at gå op med de stævneønsker, K-afdelingen måtte have, så klubbens samlede brug af weekendvand giver så få lukninger af svømmehallen som 13\n14 muligt. Det er historien om det røde skilt. Publikum ser kun, at der er et rødt skilt, der betyder lukning. De læser ikke, hvilket tidsrum selve lukningen drejer sig om, eller hvilket bassin. Derfor er det faktisk mere hensigtsmæssigt for hallen, at vi får et helt bassin hele dage, og her får afviklet flere arrangementer, end at vi får de timer, vi har brug for på de dage, vi måtte ønske. Hvis vi kan lægge det ene arrangement efter hallens lukke tid, er det ikke noget problem at bruge 50m til k-stævne og 25m til et svømmeskolearrangement. Prøvesvømning Der blev afholdt prøvesvømning i januar og i juni. Prøvesvømning giver god mening, idet børn over 6 år lige kan blive set an, inden de melder sig til hold, da de kan have meget forskellige forudsætninger. Jeg kan kun opfordre alle, der har stået på venteliste, til at melde sig til dette. Vi afholder prøvesvømning ved sæsonens slutning, og igen i begyndelsen af januar, hvor der som regel er blevet frigjort pladser på forskellige hold. Trænersiden Samlet set er vi i de tre afdelinger oppe på at have mere end 70 trænere på lønningslisten. Kun to-tre personer er ansat i mere end en afdeling. K-trænerne: Heldigvis kunne vi starte sæsonen med flere faste trænere, idet vi med Chris DeSantis som cheftræner, Kasper Lindal som B-holdstræner og Christine med ansvar for C havde kerneholdet på plads. Emilie Riisberg (B) og Daniel Svendsen(A) havde vi også med hen over sommerferien. Imidlertid måtte Christine allerede i august også overtage ansvaret for talentholdet. I K-afdelingen er det nu cheftræneren, der hyrer de deltidsansatte assistenttrænere, som ansættes for en sæson ad gangen. Nye trænere i K-afdelingen 2014 er: Andreas Holkjær (A), Ricardo Blancos Sanches (B), Tenna Olin (A+C+Masters), Helena Holm Iversen (T), Kasper Vitten (T) og Luna Lüchau Jensen (T+C). Dertil er Lotte Friis og Sarah Bro tilknyttet trænerstaben som svømmende konsulenter. Og Eva Garne er vikar. Følgende er stoppet som k-trænere i 2014: Marcus Orloff Søemod, Klara Grønne Leth, Marcus Bak, Olivia Ane Frey, Alexander Lillelund, Sophie Kirchheiner og Jonathan Becktor. Mathias Gydesen var ansat som fysisk træner for A-holdet i foråret Mastertræner på kanten. Allerede i efteråret 2013 fik masterholdet en fast træner på kanten. Det har været anderledes for svømmerne, men en god ordning. Jonathan Becktor overtog ansvaret for holdet efter Marcus Bak, og efter sommerferien har Tenna Olin med fast hånd og stor succes holdt fast i tropperne, med programmer og stilretning. Uddannelse I øjeblikket er både Christine Eilertsen og Kasper Linddal i gang med at videreuddanne sig som trænere; Christine er i gang med diplomtræneruddannelsen, dvs. elitetræneruddannelsen indenfor svømning, og Kasper er i gang med ITA (Idrættens Træner Akademi), som er den højeste træneruddannelse i Danmark, tilrettelagt at Danmarks Idrætsforbund og Team Danmark. 14\n15 Svømmeskole Vi har en god søgning til vores trænerjobs. Primært rekrutterer vi fra egne rækker, dvs. nye trænere er oftest svømmere fra k-afdelingen, men ind i mellem kommer der også nye til ude fra: Vi har i 2014 afholdt hjælpetrænerkursus både i januar, marts og i august. For at blive hjælpetræner skal man være fyldt 15. Og, man skal være indstillet på at være tilknyttet som vikar i starten. Hjælpetrænerkursus 1 i januar: Alma Lundin, Ida Falbe-Hansen, Benedicte Hvidberg, Lucas Hempel og Nicoline Amundsen. Hjælpetrænerkursus 1 i august: Liv Skak Bruun, Christoffer Bjørner, Antonios Karantininis, Marcus Lunding, Kasper Vitten, Stine Vangsgaard, Nicholas Kirchheiner, Frederikke Gunni, Nicoline Christensen. Langt de fleste fungerer den dag i dag som faste hjælpetrænere i klubben. Genansatte erjohan Allerup og Bolette Gjaldbæk. Nyansatte trænere i 2014 Camilla Jelstrup og Christian Dan Nielsen, som begge er kommet til os med trænererfaring og som minimum svømningens grunduddannelse bag sig. I årets løb har vi haft otte trænere på svømningens grunduddannelse, og dermed er de kvalificeret til at være ansvarshavende trænere: Helena Holm Iversen, Mathilde H.W. Olsen, Nicklas Hovendal, Laura Holm Jørensen, Ulrikke Thinghuus, Julie Bjørner Søe, Alexander Lillelund, Desiree. Dertil er der sket en yderligere opgradering: Louise Lund-Larsen (kursus i babysvømning i Oslo), og Mette Laier, Amanda Winther og Luna Hempel har været på kursus i crawl for voksne. Afgang: Agnes Frey, Caroline Rostock Jensen, Christina Damgaard Hendriksen, Line Greve, Josephine Haxtholdt. Kontoret. Med Bettina Honoré på kontoret er vi godt kørende. Hun har barnetrådt sine svømmefødder i klubben, har selv haft en aktiv, professionel sportskarriere i en anden sport, har et barn i k-afdelingen, har siddet i bestyrelsen, og så er hun selv aktiv svømmer. Hun ved om nogen, hvad man kan ønske sig af service i en klub. Og, det får vi så. Bettina har et godt overblik og flair for tingene. Hun er bl.a. primus motor for alle de korte kurser for både børn og voksne i de perioder, hvor vi ikke har almindelig svømmeundervisning. Det luner i klubkassen. Hun har god kontakt med vore samarbejdspartnere i svømmehallerne, og til vore leverandører. Dette betyder, at jeg som formand de sidste 1½ år har kunnet overlade flere og flere opgaver til hende, som et led i tilretningen af formandens funktioner. Det har været en stor hjælp for mig, og det vil være en stor hjælp for vores nye formand.. Peter Storr- Hansen fortsatte som bogholder med at styre klubbens efterhånden ganske omfattende økonomi. Til at hjælpe sig med lønregnskabet, har han fået assistance fra Helle Adelørn, ligesom de senere år. Vores vagtplansystem er det samme, skønt det har skiftet navn til planday.dk Svømmeskoleudvalget Allan Hansen fortsatte som formand for udvalget med Charlotte Ottesen, Jens Peter Madsen og Sanne Skov, samt Sandra Brandi, Louise Lund Larsen og Christine Eilertsen som trænerrepræsentanter. 15\n16 K-udvalg og underudvalg og undergrupper I K-afdelingen kører det som smurt. Rigtigt mange forældre er engagerede i forskellige grader. Nogle sidder i k-udvalg, nogle i stævneudvalg, nogle i forplejningsudvalg. Der er et sponsorudvalg, der snart ophøjes til selvstændigt udvalg under bestyrelsen, da vi i fremtiden vil være mere afhængige af eksterne midler, bl.a. til vores Gentofte Pro-afdeling. De fleste har en officialuddannelse. Der er et officialrekrutteringsudvalg og frivillighedsudvalg, der rekrutterer forældre til små og store opgaver. I alle udvalg er de dygtige til at dele sæsonens opgaver mellem sig, så arbejdet bliver overskueligt for den enkelte, og så der er nogle til at give stafetten videre, når/hvis en svømmer stopper og forældrene herefter trækker sig ud af det frivillige arbejde. Der er faktisk også forældre, der fortsætter, selvom deres svømmer er stoppet. Stor ros til Nina og Jan for at organisere dette. Ved k-afdelingens juleafslutning i klubhuset var der ministerrokade. Jan Møller afløste Nina Christensen på formandsposten, og der var gaver og taler som ved en rigtig ministerrokade. En flot og meget fortjent afslutning for Nina, der har lagt et imponerende arbejde i klubben som k-udvalgsformand i 3½ år. På falderebet Dette er min sidste beretning som formand for Gentofte Svømme Klub. Jeg har været formand i 8 år, har siddet i bestyrelsen i 9. Jeg har arbejdet sammen med mange gode mennesker, der hver især har lært mig noget. Jeg fortsætter med at være tilknyttet klubben via GFOsvømprojektet, men tiden er inde for mig at takke af. Nye kræfter må til. Klubben er vokset meget på alle leder og kanter i min tid. Medlemstallet er hvert år steget, og på de 8 år er det steget mere end 50 %, dvs. 700 medlemmer. Aktivitetsniveauet er højt. Udnyttelsesgraden af tid og vand nærmer sig det maksimale. På det sportslige plan er det endelig lykkedes os at gå fra kedelig og grå til skinnende og attråværdig. SvømmeDanmark skæver til os, til vores konkurrencehold og til vores skolesvømningsordning. Svømmeskolen ved de bare fungerer godt! Vi er en attraktiv klub på alle måder. Dygtige svømmere udefra søger til Gentofte for at svømme i en god klub. Erhvervslivet er villig til at bidrage med sponsorkroner. Vejen hertil har været brolagt med mange menneskers hårde arbejde og store indsatser. Mit ønske for fremtiden i klubben er, at den må holde balancen med højt aktivitetsniveau, gode forhold for svømmere, ansatte, ledere og andre frivillige, et godt samarbejde med svømmehallen (inkl. Søgård og Strandlund), kommunen og unionen og andre svømmeklubber. At klubben bliver ved med at være velorganiseret. Det kommer ikke af sig selv. Det skal der arbejdes på hele tiden, specielt når man bygger på frivilligt arbejde. Det er let forgængelig arbejdskraft, og hver gang der udskiftes, mistes viden og erfaring. Jeg ønsker også, at klubben snart får eget klubhus, og at der kommer en ny svømmehal i Gentofte Kommune. Tak Til slut vil jeg takke alle ansatte og frivillige for den store indsats, I har ydet i årets løb for at gøre Gentofte Svømme Klub til den gode klub, vi har. De ansatte gør en stor indsats i det daglige, men det gør de frivillige også. Det er det, der gør en klub. At en klub kan eksistere. Uden de frivilliges indsats havde vi ingen klub. Så enkelt er det. Fortsæt de gode takter, I der allerede har meldt jer på banen, og til alle jer andre: Det er sjovt, det giver samvær, du lærer dit barns venner at kende. Kort sagt: Det giver mening at være frivillig i Gentofte Svømme Klub, så spørg, hvad du kan gøre for din klub. 16\n17 Begivenheder efter regnskabsårets udløb Efter regnskabsårets udløb er der ikke indtruffet forhold, der øver væsentlig indflydelse på vurderingen af foreningens økonomiske stilling. 17\n18 Årsregnskab 1. januar december Anvendt regnskabspraksis Årsrapporten for 2014 er aflagt i overensstemmelse med årsregnskabslovens bestemmelser for klasse A-virksomheder. Den anvendte regnskabspraksis er i hovedtræk følgende: Resultatopgørelsen Indtægter og udgifter Indtægter og udgifter indregnes i resultatopgørelsen, såfremt disse vedrører regnskabsåret og kan måles pålideligt. Finansielle indtægter Finansielle indtægter indregnes i resultatopgørelsen med de beløb, der vedrører regnskabsåret. Finansielle indtægter omfatter renteindtægter og kursgevinster. Balancen Materielle anlægsaktiver Større anlægsaktiver og anlæg måles til kostpris med fradrag af akkumulerede afskrivninger. Der foretages i øvrigt lineære afskrivninger over den forventede brugstid, baseret på en vurdering af aktivernes forventede brugstider: Anlæg: 3 år Tilgodehavender Tilgodehavender måles til nominel værdi med fradrag af nedskrivninger til imødegåelse af forventede tab. Periodeafgrænsningsposter Periodeafgrænsningsposter, indregnet under aktiver, omfatter afholdte udgifter vedrørende efterfølgende regnskabsår. Periodeafgrænsningsposter Periodeafgrænsningsposter, indregnet under passiver, omfatter modtagne betalinger vedrørende indtægter i de efterfølgende år. 18\n19 Resultatopgørelse Note Kontingenter Indmeldelsesgebyrer Tilskud Gentofte Kommune Salg af tøj og sportsrekvisitter Tilskud fra fonde og sponsorindtægter Indtægter i alt Trænere Svømmehalsudgifter Medlemmer Kurser, møder, repræsentation Kommunikation Administration Stævner, egne Stævner, eksterne Træningslejre Renter, bankgebyrer og kursreguleringer, netto Udgifter i alt Årets resultat\n20 Balance AKTIVER Materielle anlægsaktiver Forbedringer af varmvandsanlæg Søgårdsskolen Akkum. afskrivninger Likvide beholdninger Nykredit Bank Vestjysk Bank Tilgodehavender Tilgodehavende tilskud Forudbetalte omkostninger herunder stævner Forudbetalte træningslejre Andre tilgodehavende AKTIVER I ALT PASSIVER Egenkapital Overført fra tidligere år Overført fra dette år Egenkapital i alt Gældsforpligtelser ATP Skyldig feriekonto Hensættelse feriepenge Skyldige omkostninger Forudbetalte kontingenter Forudbetalte deltagergebyrer træningslejre og stævner A-holds konto B-holds konto Sponsorstævner Gældsforpligtelser i alt PASSIVER I ALT\nNye tider I 2014 blev Gentofte Svømme Klub udnævnt til talentudviklingsklub under Dansk Svømme Union, den højeste certificering mulig for en klub uden en bred seniorelite. Baggrunden for certificeringen


De 10 bedste forretningshoteller i Aurangabad - TripAdvisor\nBedste forretningshoteller i Aurangabad, Indien\n28 af 240 ejendomme matcher dine filtre. Ryd alle filtre\nDette er et af de oftest bookede hoteller i Aurangabad i løbet af de sidste 60 dage.\nNr. 1 ud af 28 i Forretningshoteller i Aurangabad med bedste værdi for pengene\nNr. 2 ud af 28 i Forretningshoteller i Aurangabad med bedste værdi for pengene\nNr. 3 ud af 28 i Forretningshoteller i Aurangabad med bedste værdi for pengene\nNr. 4 ud af 28 i Forretningshoteller i Aurangabad med bedste værdi for pengene\nNr. 5 ud af 28 i Forretningshoteller i Aurangabad med bedste værdi for pengene\n“Bedste Hotel i Aurangabad ”\nNr. 6 ud af 28 i Forretningshoteller i Aurangabad med bedste værdi for pengene\nNr. 7 ud af 28 i Forretningshoteller i Aurangabad med bedste værdi for pengene\nNr. 8 ud af 28 i Forretningshoteller i Aurangabad med bedste værdi for pengene\nNr. 9 ud af 28 i Forretningshoteller i Aurangabad med bedste værdi for pengene\nNr. 10 ud af 28 i Forretningshoteller i Aurangabad med bedste værdi for pengene\nNr. 11 ud af 28 i Forretningshoteller i Aurangabad med bedste værdi for pengene\nNr. 12 ud af 28 i Forretningshoteller i Aurangabad med bedste værdi for pengene\nNr. 13 ud af 28 i Forretningshoteller i Aurangabad med bedste værdi for pengene\nNr. 14 ud af 28 i Forretningshoteller i Aurangabad med bedste værdi for pengene\nNr. 15 ud af 28 i Forretningshoteller i Aurangabad med bedste værdi for pengene\nNr. 16 ud af 28 i Forretningshoteller i Aurangabad med bedste værdi for pengene\nNr. 17 ud af 28 i Forretningshoteller i Aurangabad med bedste værdi for pengene\nNr. 18 ud af 28 i Forretningshoteller i Aurangabad med bedste værdi for pengene\nNr. 19 ud af 28 i Forretningshoteller i Aurangabad med bedste værdi for pengene\nNr. 20 ud af 28 i Forretningshoteller i Aurangabad med bedste værdi for pengene\nNr. 21 ud af 28 i Forretningshoteller i Aurangabad med bedste værdi for pengene\nNr. 22 ud af 28 i Forretningshoteller i Aurangabad med bedste værdi for pengene\nNr. 23 ud af 28 i Forretningshoteller i Aurangabad med bedste værdi for pengene\nNr. 24 ud af 28 i Forretningshoteller i Aurangabad med bedste værdi for pengene\nNr. 25 ud af 28 i Forretningshoteller i Aurangabad med bedste værdi for pengene\nNr. 26 ud af 28 i Forretningshoteller i Aurangabad med bedste værdi for pengene


Om froetorvet - Hvem er vi\nHjem \_ Om froetorvet\nFrøtorvet startede i oktober 2006 med et mindre udvalg af staudefrø, vi havde og har en tro på, at man kan skabe sig eget blomsterflor nemt og billigt med de rigtige frø, og den rigtige vejledning i frøsåningen.\nSidenhen er det gået stærkt, vi har udvidet vores sortiment, så vi i dag kan tilbyde et bredt sortiment inden for blomsterfrø, grøntsagsfrø, krydderurter og meget mere. Vi runder i 2017 ca. 900 sorter.\nVi har fra starten haft det succeskriteriet at frøsåningen skulle være en god oplevelse for dig som kunde, derfor handler vi kun med velrenommerede virksomheder inden for frøbranchen.\nI 2011 tog vi en ny varegruppe ind i vores sortiment, nemlig blomsterløg. I efterårsperioden august til december måned og forårsperioden marts til maj måned har du mulighed for at købe et spændende udvalg af blomsterløg. Vi har over årene udvidet vores sortiment af blomsterløg - alle blomsterløgene bliver hjemtaget fra Holland enten direkte fra Holland eller via danske distributører.\nI august 2011 har vi fået ændret vores design – vi har fået helt nyt design og nyt logo. Med dette har vi også fået nye funktioner i webshoppen, som gerne skulle gøre det endnu bedre at handle her hos os. Vi håber med dette, at vi kan indfri flere af dine forventninger til handlen.\nI 2012 blev FrøTorvet ApS etableret.\nI året 2012 har vi taget solcellelamper og senere LED lys ind i vores sortiment. Miljøvenligt lys i haven og batteridrevne lys (batteridrevne stearinlys, batteridrevne fyrfadslys og LED lyskæder etc. ) skaber ro og en behagelig stemning. Batteridrevne stearinlys soder ikke, udsender ikke skadelige partikler og de er ikke brandfarlige. LED lys er den mest besparende lyskilde med samme mængde lys sparer du op til 85 % energi.\nI juli måned 2013 har Frøtorvet oprettet facebook profil.\nI maj 2014 blev Frøtorvet ApS E-mærket godkendt.\nI august 2015 - begyndte vi at sætter vandmærke på vores egne billeder ©froetorvet - Vi tager en hel del billeder selv, af de frø vi sår, de lysprodukter og andre produkter som vi har i vores sortiment og de blomsterløg vi planter.\nI foråret 2016 har vi udvidet vores sortiment med havefigurer - en fin og farverig udsmykning af havens bede, udsmykning af krukker, paddehatte i keramik til at give spil og farve i haven.\nI sommeren/efteråret 2017 har vi udvidet med hudplejeserier fra henholdsvis danske og Europæriske producenter, duftende sæber og cremer fra Italien og Frankrig, dekorative sæber og hudplejeprodukter fra Danmark. Skønne duftende, fugtgivende og plejende produkter.\nI efteråret 2017- har vi taget nye duftpinde hjem via danske distributører. Et super flot og lækkert Italiensk mærke og et rigtig fint fransk mærke - vi ønsker, at du skal opleve sydens dufte i dit hjem, om det forår, sommer eller efterårsduftene vi bringer ind i dit hjem, eller det er oplevelse på rejser i syden med de dufte, der bringer genkendelsens minder frem - ønsker vi, at give dig muligheden for at opleve. Duftene kommer i flotte flakoner, som kan pryde ethvert hjem.\nI oktober 2017 har vi oprettet instagram profil.\nMed dette ønsker vi dig en rigtig god oplevelse med din handel.\nFølg os på instagram. ;O).\nDu kan kontakte os på tlf.: 3962 1912 (09:00-15:00 i hverdagene) eller på mail info@froetorvet.dk, som vi besvarer indenfor 24 timer i hverdagene.\nfroetorvet.dk er en e-mærket netbutik, og derfor har du altid adgang til e-mærkets Forbruger Hotline, når du handler her hos os.\nVi er medlem af FDIH - Foreningen for Distance- og Internethandel.


Børns Voksenvenner søger kommunikations- og organisationskonsulent (barselsvikariat) - Djøfs jobunivers\nBørns Voksenvenner søger kommunikations- og organisationskonsulent (barselsvikariat)\nHar du styr på din kommunikationsfaglige værktøjskasse, et veludviklet foreningshjerte og trives du med mange forskellige opgaver? Så er du måske vores nye kommunikations- og organisationskonsulent (barselsvikariat).\nAlt for mange børn i Danmark har for lidt voksenkontakt og dermed mangel pa rollemodeller og fortrolige. Det gør vi noget ved i Børns Voksenvenner. Vi skaber nemlig venskaber, som giver børn øget selvværd og mod pa livet. Lige nu søger vi en barselsvikar til vores landssekretariat i København NV. Du bliver en del af en ambitiøs, frivillig landsdækkende organisation, som i år runder 30 år.\nDit ansvarsområde og dine arbejdsopgaver\nVi søger en fagligt dygtig og udadvendt kollega med erfaring inden for kommunikation. Du bliver ansvarlig for Børns Voksenvenners kommunikation både internt og eksternt og skal desuden understøtte både frivillige og ansatte inden for en bred palet af kommunikation. Du får ligeledes en vigtig rolle i igangsatte udviklingstiltag og i driften af organisationen, herunder landsdækkende møder.\nindhente historier til samt udarbejde og koordinere tilblivelsen af vores årsberetning 2020\nvedligeholde og udvikle vores sociale medier (Facebook, Instagram, LinkedIn og YouTube)\nindhente historier til samt udarbejde og udsende interne og eksterne nyhedsbreve\nvedligeholde og udvikle indhold på voksenven.dk og vores intranet\nudarbejde og koordinere gode historier til presse og øvrige medier\nunderstøtte frivillige og ansatte i deres arbejde med at udbrede kendskabet til Børns Voksenvenner\nhjælpe med at planlægge og gennemføre møder og uddannelser, herunder vores årsmødeweekend og bestyrelsesuddannelse.\nhar en relevant akademisk uddannelse fx. cand.mag.comm. eller cand.scient.pol.\ngerne har et par års erfaring med kommunikation og formidling på mange forskellige platforme og gerne fra en anden NGO\ner en velskrivende, kompetent og fagligt dygtig kommunikatør\ner effektiv og grundig og arbejder systematisk med dine opgaver\nhar et godt kendskab til MS Office (primært Word og PowerPoint) og flair for IT\ntrives med mange forskellige opgaver indenfor området.\nVi tilbyder en stilling i et godt arbejdsmiljø\nDu får en spændende stilling med stort ansvar og gode muligheder for personlig og faglig udvikling. Du kommer til at arbejde i en ambitiøs forening i stor udvikling med fagligt dygtige og engagerede kollegaer, som er glade for at gå på arbejde, og som arbejder målrettet for at gøre en forskel for børn og unge. Børns Voksenvenner har aktiviteter i omkring 60 kommuner, områdekontorer flere steder i landet og et landssekretariat i København.\nDin arbejdsplads bliver Børns Voksenvenners landssekretariat, Bygmestervej 10 i København NV, hvor en række andre sociale foreninger også holder til.\nDen ugentlige arbejdstid er 31 timer (inkl. frokost). Der vil forekomme arbejdstid uden for normal kontortid. Aflønning efter aftale. Arbejdstiden er røgfri.\nSend en motiveret ansøgning med CV samt evt. øvrige dokumenter snarest muligt og senest den 15. december 2020 til job@voksenven.dk Skriv venligst Barselsvikar kommunikations- og organisationskonsulent i emnefeltet.\nVi forventer at afholde samtaler i uge 2. Stillingen er et barselsvikariat fra den 1. februar 2021 eller hurtigst muligt derefter til den 1. december 2021.\nHar du spørgsmål til stillingen, er du velkommen til at kontakte direktør Pia. H. Christensen på phc@voksenven.dk eller nuværende kommunikations- og organisationskonsulent Catrine Schmidt på kommunikation@voksenven.dk eller telefon 28 80 39 21.\nOm os vi gør sma smil større\nI Børns Voksenvenner er vores vision, mål og daglige drivkraft at gøre en positiv langvarig forskel for børn og unge med spinkle eller svære familieforhold. Siden 1990 har vi skabt venskaber mellem børn og frivillige voksne med de rette kompetencer samt tid og lyst til at gøre en forskel. Vores høje faglighed og etiske retningslinjer er med til at sikre rammerne for udviklende og stærke venskaber. Et venskab gennem Børns Voksenvenner giver børn mere tryghed, øget selvværd og dermed mod pa nye udfordringer.\nDu kan læse mere om Børns Voksenvenner pa www.voksenven.dk\neller følge os pa Facebook: www.facebook.com/voksenvenner


Hvorfor kan livet være så ondskabsfuldt og uretfærdigt??\nOnsdag den 29. august 2007Posted by Katja Ripa Kelmo Wed, August 29, 2007 21:38:37\nLivet opfører sig særdeles ondskabsfuldt og uretfærdigt for tiden - ligesom alting begyndte at se lysere ud.. så melder der sig en ordentlig knytnæve lige i fjæset. Denne gang rammer slaget ikke mig.. eller det vil sige, den rammer mig alligevel på det medfølende plan... og jeg kan mærke tårerne presse sig på, når mine kære og venner må stå mod endnu et af livets modbydelige barskheder. Denne gang måtte endnu et lille håb tage imod et par vinger og flyve mod himlen... Det lille håb skulle have været så meget.. så meget for sin mor og far - men så mange følelser og tanker for dets fremtid faldt til jorden i dag.. Hvorfor skulle det lille håb ikke have lov til at blomstre og vokse sig stor og dejlig og sprældlevende?? Det er så svært at forstå hvorfor... De stakkels forældre står endnu en gang tomhændede og uforstående.. så meget smerte så dybt inde i sjælen.. hvor meget kan vi mennesker klare af den slags modgang??!!\nDagen i dag indeholdt også endnu en 1 års fødsels-/døds-/mindesdag for endnu en smuk lille engel... som tiden flyver hurtigt. Sådan en 1 års dag er en mærkelig størrelse... den er glædelig og samtidig så forfærdentlig sørgmodig. Det første år efter at have begravet sit længe ønskede og uendeligt højt elskede nyfødte barn - er så ubeskriveligt svært at komme igennem.. At nå så langt - og mærke at man er et nogenlunde helt menneske stadig trods den forfærdentlige oplevelse, er meget rørende.. - faktisk er man langt fra et helt menneske.. man er i hvert fald ikke det samme menneske når man finder sig selv på den anden side af det første år. Man har været alle mærkedagende igennem - alle de særlige højtider hvor vores børn skulle have været hos hos.. man har mærket hvad det vil sige at "fejre" julen uden sit elskede barn.. Særligt julen er hård - for det er jo børnenes jul, så hvorfor overhovedet fejre den?? Et helt år er gået, alle de 12 måneder er overstået på bedst mulige vis... men hvad!!?? Det betyder jo slet ikke, at det hele så er slut og overstået, og at bl.a. julen bliver en helt anden.. nææh for det næste år er jo bare en gentagelse af det første.. endnu 12 månedsdage, endnu en jul, en påske, et efterår, en vinter ... og en års dag uden vores smukke børn. Det har jo ingen ende.. om 10 år vil det jo nok stadig være det samme.. for vores børn kommer aldrig ned til os fra himlen - det er et permanent afsavn vi alle må lide.\nMin lille dejlige gris ligger og sparker løs inde i min mave.. I morgen er hun 28 uger gammel... snart en stor pige. Jeg nyder hende så ubeskriveligt meget og glæder mig sådan til hun kommer ud til mig.. Jeg tænker i to forskellige løsninger - den ene er, at hun kommer ud og er sprældlevende og dejlig.. men en anden løsning er den hvor hun dør og kommer ud til mig og stadig dejlig. Jeg kan mærke, at jeg er meget parat til den sidste løsning - og meget bevidst om, hvordan jeg vil forholde mig.. Jeg er nok mest parat til at modtage hende livløs - det er jo trods alt det eneste jeg kender til. Jeg vil gøre så mange ting på en anden måde end med hendes storesøster.. Jeg skal slet ikke vente med, at få hende i mine arme og mærke hende mens hun stadig er varm og nyfødt. Jeg vil kysse hende og synge for hende og læse historier for hende. Jeg vil pusle hende, tage billeder af hende og hver en lille del af hendes lille krop.. jeg vil vende hende om og se hende bagfra (jeg så aldrig Natalinas lille numse og der fortryder jeg sådan).. Jeg vil gøre alt hvad der står i min magt for at suge alt til mig.. jeg vil kende hende fra top til tå og jeg vil ikke gå glip af et eneste øjeblik mens hun er hos os.. Jeg kan slet ikke vente med at få hende i mine arme... hendes lille krop, et fantastisk "peace of art" en unik kombination af hendes far og jeg... så vidunderlig smuk... Jeg håber meget, at jeg får lov til at nyde hende i live.. at pusle en lille levende pige, skifte hendes ble og give hende noget at det tøj på, som jeg har købt... og forhåbentligt får jeg også chancen for amme min lille pige.. jeg længes sådan efter den intensitet med sådan et lille væsen - jeg blev så snydt med Natalina og jeg havde glædet mig sådan.. Jeg håber, at jeg får lov til at have hende meget længe hos mig, og se hende vokse op til en stor pige.. Jeg håber sådan at jeg får lov til at slippe fra et bristet hjerte denne gang.. og så håber jeg, at alle de andre englemødre snart får lov til at mærke spark indenfra deres maver og at de også får lov at holde deres små levende børn i deres arme..\nTue, August 21, 2007 21:39:12\nEndnu en måned er gået...\nMon, August 06, 2007 23:07:11\nVoilá... je vous presente.... "Grisen"!!\nTue, July 24, 2007 22:36:35\nBare ked af det i dag...\nSun, July 22, 2007 22:23:15\nLidt foto-minder fra en vidunderlig dag.\nSun, July 15, 2007 20:43:49\nThu, July 12, 2007 22:50:06


Boganmeldelse: ‘Magt over Ret’ af Birgitte Jørkov – Peters Verden…\nBoganmeldelse: ‘Magt over Ret’ af Birgitte Jørkov\nBirgitte Jørkov har skrevet en fængslende historisk roman med et bud på kvindeliv i et eksotisk Helsingør i 1517…\nForfatter: Birgitte Jørkov\nAnmeldereksemplar modtaget fra forlaget\nHistorikeren og forfatteren Birgitte Jørkov har skrevet denne smukke historiske roman om en kvindes skæbne i Helsingør i 1500-tallet og udgivet den på eget forlag.\nForrest i bogen finder vi et bykort over Helsingør fra tiden. Mange af gaderne eksisterer endnu, omend nogle af dem har skiftet navne. Bagest finder vi et efterskrift med noter og tak til folk der på har bistået ved tilblivelsen. Forfatteren har ud over denne bog skrevet en række andre historiske romaner om mennesker i middelalderens Helsingør. Det er den første af hendes bøger jeg har læst, og det har været en god oplevelse.\nBirgitte Jørkov demonstrerer en omfattende viden om hvordan livet formede sig for mænd og kvinder i forskellige sociale lag, og vi fornemmer en særdeles grundig research. De fleste hændelser i romanen har fundet sted og en række – også bipersoner – har eksisteret. Det gælder for eksempel skotternes tilstedeværelse i Helsingør, købmændenes navne – og de gårde de boede i – som for fleres vedkommende her 500 år senere stadig eksisterer.\nDet er et gode ved en historisk roman som denne at man – ud over at blive underholdt og få muligheden for at fantasere sig ind i et 1500tals univers – også bliver inviteret til at udvide sin viden. Jeg er i høj grad blevet klogere af min læsning…\nRomanen foregår i 1517, og rammerne for den kan læses i forlagsbeskrivelsen neden for min anmeldelse. Forfatteren er en glimrende fortæller der beriger os med en skæbnefortælling om en del af Eline Ølkones liv. Jeg synes Eline bliver nærværende, levende og troværdigt beskrevet, så jeg blev hurtigt optaget af hvordan det ville gå hende. Hun er en stærk kvinde, livsklog, empatisk og god til at sno sig under vanskelige forhold.\nParallelt med hendes historie følger vi i et andet spor: præsten Poul Helgesen og hans forsøg på at reformere den katolske kirke – og avancere i det kirkelige system. Dette sker bla gennem en oversættelse af den samtidige filosof Erasmus af Rotterdam til dansk. Han er stærkt afhængig af kongens velvilje for at kunne nå sit mål om avancement og hermed kunne opnå indflydelse på ændringer. Han er særlig kritisk over for “simoni” der handler om sammenblandingen mellem kirkelig og verdslig autoritet således at magthaverne skulle kunne købe sig til kirkelige embeder – og hermed kunne indsætte loyale folk på centrale poster. På samme måde er Helgesen modstander af aflad der jo medfører at mennesker forlods kan købe sig til kirkens syndsforladelse.\nDet er altså tydeligt at Helgesen kæmper for retfærdighed og mod magten samtidig med at han er afhængig af samme magts velvilje for at kunne avancere. Det er ligeledes tydeligt at læseren skal lære om udviklingen i magtstrukturerne i vores samfund lige inden reformationen… 🙂\nJeg var naturligvis spændt på at se hvordan romanens to spor kørte sammen og på at se i hvilket omfang Helgesen ville være i stand til at kunne hjælpe Eline…\nSom nævnt er romanen først og fremmest en skæbnefortælling om en almindelig kvinde, datidens caféejer, Eline Ølkone. Birgitte Jørkov formår at give troværdige bud på fortidens miljøer i ølstuen, på gaden, til gildet, på stranden en regnfuld dag, så det er nemt at leve sig ind i dem. Jeg er pludselig en del af fortiden med alle mine sanser – inklusiv lugtesansen -mobiliseret- fordi alt bliver beskrevet i stemningsmættede detaljer. Jeg lever mig ubesværet ind i historien gennem dens mere eller mindre fiktive figurer og deres færden.\nRomanen forærer mig et univers der er mere farverigt, voldsomt og mærkværdigt end mit eget nutidige samfund, men jeg kan alligevel sammenholde med den udvikling der er sket på 500 år. Når jeg står på hjørnet af Sankt Anna Gade og Stengade i dag, er det som om jeg kan træde et skridt tilbage og se og forstå fortiden når jeg for mit indre blik ser Eline Ølkone gå forbi ved Tibberup Høkeren… 🙂\nOg jeg lever mig ind i Elines liv der ikke har været nemt. Fortællingen handler i høj grad om kvinder, kvinders liv og betingelser – og ikke mindst deres rettigheder og er dermed nutidig i sin tematik. Historien minder læseren om at demokrati, menneskerettigheder og retsstat ikke er kommet af sig selv. Som romanens titel antyder, stod det skidt til med retfærdigheden. En fremragende og troværdig scene om en domfældelse på byens ting viser hvor lemfældigt en dom kunne blive til, eller hvor tilfældigt det har været om en dom blev retfærdig eller ej. Vi må forstå at penge og status var magt – også over andres liv og død… – og det galdt hvad enten der var tale om kongen der mere eller mindre tvang klosteret i Helsingør til at begrave sin elskerinde under kirkegulvet, eller byens rige købmænd…\nRomanen har et stærkt fokus på tidens kvindesyn. Både mænd og kvinder havde særdeles fastlåste roller, og det var vanskeligt at forestille sig at der kunne laves om på det. Eksempelvis havde hverken byens mænd eller kvinder forståelse for at en kvinde skulle kunne lede en købmandshandel.\nIkke mindst er datidens syn på mænds vold mod kvinder interessant. Da en af købmændenes koner forslået dukker op hos Eline, tænker hun: (…) Mænd var i deres gode ret til at slå deres koner, sådan var det. Det stod i den hellige skrift. Kvinden var skyld i fordrivelsen fra Paradis. Hun havde en lumsk og svag karakter, derfor skulle hun tugtes af en mand. Det var det den hellige skrift forklarede dem. Hun kunne godt forestille sig at den forkælede og selvoptagne Helle ofte drev Godtfred til at miste besindelsen (…)\nOg hvad gjorde kvinderne egentlig hvis volden blev for voldsom og truede med at slå dem ihjel? – (…) Helle havde spurgt hvor kvinder gik hen når de ikke kunne holde ud at være hos manden. Eline blev hende svar skyldig. De kunne vist nok gå i kloster, men kun hvis manden ville betale og give tilladelse (…)\nSelv om disse holdninger i dag virker hårrejsende og for mange understreger at “de hellige skrifter” var skrevet i et primitivt landbrugssamfund af mænd og for mænd, kan jeg ikke lade være at tænke på hvor længe et sådant kvindesyn har været gældende, og om det i virkeligheden hos nogle fundamentalister er gældende endnu… – Det er i hvert fald tankevækkende at mange kvinder i dagens Danmark 500 år senere stadig lider under vold fra mænd og ikke føler at de har lige rettigheder.\nBirgitte Jørkov kalder selv genren for ‘Helsingørkrimi‘. Den betegnelse er jeg lidt tøvende overfor. Jeg synes at Birgitte Jørkovs force er at være en kompetent historiefortæller, og at genren derfor kunne hedde ‘skæbnefortællinger fra det gamle Helsingør’. Teksten har ganske vist mange træk fra krimien: der er mord, voldtægt, bedrag, og stilistisk indeholder den cliffhangere, tilbageholdelse af viden og ikke mindst en særdeles fængende afslutning, ligesom tekstens to hovedspor er et lån fra thrillergenren. Men hvis jeg læser krimi, vil jeg gerne have at hovedpersonerne hele tiden har en retning, og kun en. Hovedpersonernes jagt på retfærdigheden skal være dynamisk, jeg vil gerne inviteres til at gætte med, og jeg vil gerne have at begivenhederne bliver nærværende, sceniske og visuelle, de skal tale til mine følelser, der skal lægges spor ud der kan bringe os videre. Tempo. Hvis man læser Jørkov på den måde, vil læsningen tabe fart. Elines mange overvejelser og handlinger, der ikke direkte har med løsning af mordgåden at gøre, vil opleves som at teksten taber højde, bliver statisk, og det er synd. Desuden løses mordgåden ikke som resultat af en opklaring, men lidt ved en tilfældighed…\nJeg ønsker ikke at mit fokus skal bringes væk fra fortællingen om Eline og hendes liv som kvinde i 1517. Derfor gik jeg ikke så meget op i løsningen af mordgåden – selv om jeg synes at af slutningen af romanen er særdeles fængslende og velskrevet.\nAlt i alt vil jeg i høj grad anbefale ‘Magt over Ret’. Jeg synes romanen giver et troværdigt og indfølende bud på hvordan livet kunne have formet sig i Helsingør i 1517. Birgitte Jørkov er en rigtig historiefortæller hvis univers udfolder sig et sted mellem fri fantasi og historiske fakta, som underholder os med maleriske miljøer og en spændende skæbnehistorie om en kvinde og hendes udfordringer på den tid. For den historisk interesserede får man som sidegevinst indblik i datidens kamp for at reformere den katolske kirke. Særligt interessant er historien for mig personligt – der har boet i det gamle Helsingør i mange år og dagligt går i de gader hvor historien udspinder sig. Jeg tænker at Birgitte Jørkovs bøger måske skulle være pensum på byens skoler… Teksten giver jo også læseren mulighed for at sammenholde med vores egen tid, hvor lidt eller hvor meget er der sket i de 500 år hvad angår udøvelse af retfærdighed og magt…?\nPå Mikkelsmarkedet i Helsingør i 1517 får borgmester Henrik en sviende ørefigen af Eline ølkone. Den er velfortjent. Senere træder hun en munk fra Vor Frue Kloster over tæerne. Det er et uheld. De to tilfældige møder vender op og ned på Eline ølkones liv.\nTiden er urolig. Der er nye tanker på vej, og den der har magten, har også retten. Det er langtfra alle som tænker meget over hvad der er ret og rimeligt. De fleste er mest optaget af at få deres daglige liv til at fortsætte i den vante gænge, og kommer man i klemme, er det nok ens egen skyld. Da det sker for Eline ølkone, ser det sort ud for hende.\nRomanen foregår i Helsingør mellem den nat hvor Dyveke, kongens elskerinde, bliver begravet, og den dag hvor lensmanden på Krogen, Torben Oxe, bliver halshugget i København, dømt for mordet på Dyveke.\nBogen hører selvfølgelig til i et gammelt færgemandshus i Helsingør… 🙂\nForfatter peterodelUdgivet i 2. august 2021 2. august 2021 Kategorier Bøger, kortnyt/linksTags bøger, boganmeldelser, bogblogger, bogelsker, bognyt, Helsingør, Historisk, Klostervæsen, Kvindeliv, læslæslæs, litteratur, Magt Over Ret, Middelalder, Reformation, Retfærdighed, skønlitteratur\nForrige Forrige indlæg: Boganbefaling: ‘Vi ved jo hvordan det er at være menneske’ af Thure Lindhardt\nNæste Næste indlæg: Kort Boganmeldelse: Manikanetish – Lille Marguerite af Naomi Fontaine


Statens Museum for Kunst: Hvad er SMK?\nDu er her:Forsiden > Udforsk kunsten > Web TV > Bag om museet (19 film) > Hvad er SMK?\nHvad er SMK? Statens Museum for Kunst giver her et bud på hvad museet står for. En række ansatte er blevet bedt om at give deres bud på et af deres yndlingssteder på Statens Museum for Kunst og sammenfatte hvad de mener der er positivt ved SMK. Denne lille film er lavet til at tiltrække engelske turister som ikke kender Statens Museum for Kunst.


Efter terroranslaget i Paris har vi brug for kritisk at gennemgå, hvordan vi bedre forebygger og bekæmper radikalisering og ekstremisme. Det handler om en bred indsats, hvor vi blandt meget andet sørger for, at de myndigheder, der værner om det frie og åbne samfund har de rette redskaber.\nFor mig at se, er det tillige afgørende, at vi kommer videre også med holdningsdannelsen, så vi får udgrænset ekstremisterne. Det bedste redskab er en fri debat.\nVi ser i dagens avis, hvordan en række danskere med muslimsk baggrund klart og utvetydigt stiller sig op som fortalere for et frit og åbent samfund, hvor man taler og tegner frit. Jeg mener, at det en vigtig melding, som kronikkens 15 skribenter kommer med. Her får de klart og principielt forklaret, hvordan terrorister både er fjender af et frit, demokratisk samfund og af islam som religion - karakteristisk nok myrder ekstremisterne jo også løs i den muslimske verden.\nDe 15 skriver bl.a.: »Værdikonflikter, der berører den muslimske minoritet, løses bedst af borgere af muslimsk oprindelse, der har forstået kerneværdien i et af grundelementerne i et frit samfund: Ytringsfriheden. Det handler om, at vi alle bakker op om retten til at tænke frit, udtrykke sig frit og kunne færdes frit. Vi mener det alvorligt, når vi siger, at vi vil hinanden som ligeværdige medborgere indenfor de rammer og rettigheder, som demokratiet giver os. Retten til det frie ord og de frie tanker er en menneskeret.«\nJeg håber, at det, der kommer ud af de frygtelige begivenheder i den sidste uge er, at de mange europæiske muslimer »vrister islam ud af kløerne på« mørkemændene - som kronikørerne også skriver. Det er meget præcist, når den amerikanske religionshistoriker Bernard Lewis har skrevet, at islam i Europa har brug for at gennemgå en oplysningstid, så religionen fortolkes med moderne øjne.\nI DENNE TID er det vigtigt at holde hovedet koldt. Derfor er det også klogt at se på, hvad der egentlig skete i Paris, for her så vi netop dementiet af terroristernes verdensanskuelse: De formørkede terrorister påkaldte sig en syg fortolkning af islam, men blandt de myrdede på Charlie Hebdo var en fransk politimand med muslimsk baggrund. Ligesom det var alt andet end tilfældigt, at det ondskabsfulde gidselsdrama fandt sted i et jødisk supermarked - her var et tydeligt antisemitisk præg - så var det en ung franskmand med muslimsk baggrund, der hjalp gidsler med at gemme sig i et kølerum.\nDet illustrerer så tydeligt, hvorfor vi hverken er i religions- eller civilisationskrig. Men som frit samfund er vi i konflikt med galninge, der vil omstyrte den demokratiske samfundsorden. I EU er omdrejningspunktet for politisk handling og offentlig debat ikke religion. Religion er en privatsag, og vi har alle samme rettigheder og pligter som borgere. I debat må vi alle finde os i kritik, og i at tingene både kan siges og tegnes kontant. I den næste tid må vi forvente en skarp debat om, hvordan radikalisering og ekstremisme bedre bekæmpes, herunder den type politiske vrangforestillinger, som giver grobund for had mod Vesten, jøder, homoseksuelle og andre. For mig at se er det helt nødvendigt med en åben debat, samtidig med, at vi forholder os absolut intolerant overfor dem, der vil omstyrte Europa og dets frihedsrettigheder.